Oreng Wahabi e Madhura bannya' se sop-nyosop ka ghalimpo' enga' Muhammadiyah ban Wahabi reya segghut abit'aaghi kalakowanna oreng Islam laen bi-lebbi Ahlussunah Wal Jamaah otaba NU se eyangghep kalowar dari lomampana Ghuste Kanjeng Nabi. Wahabi ta' enda' ka molot, ta' enda' ka kunnut polana ta' toman econtowaghi. Poko' Wahabi reya ca'epon KH. Holil Yasin se dari Kabupaten Bhangkalan Dhisa Kokop ta' enda' ka bharang se tada' contona dari Ghuste Kanjeng Nabi Muhammad. Tape dhabuna Ke Holil, Wahabi reya ta' enda' mon tada' contona keng e masjiddha ngangghuy panyareng sowara se ta' toman bada contona dari Kanjeng Nabi, Ngangghuy HP se ta' toman bada contona kabbhi, jiya se loco. Mon kabhaghusan reya mon ta' kalowar dari aqidah ban bhaghus ta' rapa ekalako.


Hobi engghi Paneka kalakoan se segghut e kalakoneh ban sampeyan seneng ngalakone kasebbhut. Reng oreng biasannah ghaduwan hobi neka sala settongah Olahraga, maos buku, noles, anyanyi, ban laen epon se e kasennenge. Hobi neka jughan bisa e manfaadhin daddhi penghaselan se ngasellaghin loh. Misallah panjennengan seneng ngebey kerajinan, sampeyan bisa juel hasel kerajinan neka bisa lebhat online otabah mukka' toko. Hobi neka jughan bisa daddhi aset ghabay panjennengan Lok Coman setaon di taon, contonnah ghi, manabi sampeyan seneng maos buku, maka pangayoan bhakkal ka buka' ban panjennengan bisa molong Paneka saomor odhi'. Manabi sampeyan seneng a olahraga, kasehadannah bisa e manfaadhin dha' badhannah dhibik. Daddhi kita kodhu terpenter ngolah rasah hobi Paneka ban manfaadhin hobi se ampon panjennengan koasaen.


Jhuko' lajang. Areya jhuko' se bhadhanna bak kene'. Lajang areya ta' cocok mon ka tang jhila. Tang jhila kadhang ghatel mon ngakan jhuko' tase' ajiya. Maske eghuring, jhila pagghun ta' narema maso'. Tape bannya' keya reng-oreng se dhujan ngakan jhuko' lajang. Jhuko' lajang ajiya epalappae celo' bi' bhabang. Eberri' aeng satone'. Biasana reng se wa-towa rowa se dhujan ngakan lajang. Keng tengate mon ngakan jhuko' lajang. Polana tolang se bada neng bhadhanna kenceng noro' maso' ka colo' dhingla ngompa' bhareng bi' nase'en. Jhuko' lajang areya biasana bannya' ekaolle bi' reng manceng. Mon reng majang pada bada keya, tape abit saolleya jhuko' kene' se bak tepes jiya.


Negghu teater neng gedung teater kottah ajiah sittong pengalaman se nyennengin ben ngehibur. Gedung teater kottah biasanah andik interior se genteng ben elegan, bik korseh se nyaman ben panggung se luas. Teppak negghu teater, pengunjung bisa nikmatin pertunjukan se pol bik emosi ben menarik, bik aktor ben aktrisseh se andik kemampuan se luar biasa delem akting ben ngebeh ceretah. Suasana e gedung teater kiah biasanah e gheressah lebbi intens ben seru, marghenah bedeh interaksi antara penonton ben pemeran se amaen neng pertunjukan. Negghu teater neng gedung teater tentoh dheddhih kenangan se lok bisa e loppaen ghebey sapah bhein se ngalamen.


Dhalem settong hadist sedekah jareya bhakal ngaposaghin ban malontor aghin dhusannah manossah. Kadhineka monyena "Sedekah jareya bisa ngapos aghin dhusah se kadhiponapah aeng mateen apoy" (Hadist riwayat At-Tirmidzi). salaen Alah aberri' pangamponan saporah Allah jareya bhakal a berri' kamoljhaan ka manossah. Ban lok lopot dhari paneka bisaos manabi oreng se a sedekah juah bhakal e bhukka'ah labhang rejekeh dhari Allah SWT se tadha' betessannah. Saenggha hal neka harta se e sedekah aghin ka reng laen lok kerah adha'. Napah pole sedeka aghin ka reng seppo se loar biasa rajeh jughan manfaat deh tor sadhajana anak se a bhakte sareng reng seppo. Allah bhakal mellesen sareng ghanjeren se rajeh ban lok bisa e pekker sareng manossah. Dadhi toreh tretan, sedekah jareya konci kaselameddhannah manossah e bhume ban akherat.


Neng Mekkasan bannya' oreng agharap usaha keng kadhang ta' sampe' setaon la ambu ta' maddhek pole. Masalana banne polana ontongnga satone', tape ta' bisa asokkor jha' pesse ontong se sakone' ajiya bisa dhaddhi bannya' dhing oreng jiya ta' ambu ban nahan sampe' pesse polongenna olle bannya'. Tape oreng se ta' sabbharan ajiya kadhang se bhakal ta' olle apa. Usaha se epajagha lakar ghun ramme neng ada'. Palengla ghun bisa tahan sampe' tello bulan oreng melle se ramme. Dayya lakar mon aghabay usaha se ghun ro'-noro' bunte' ka usahana oreng, se lakar ekennal bannya' ontongnga mon adhaghang jiya. Tape da'ramma'a pole monla kadung ekala' ban etarema hasel jhuba'en bakto mokka' usaha ajiya. Apa pole sampe' minjhem pesse ka bank se bungana bisa bannya'. Lebbiyan bi' ontong se ehaselaghi bhan bulanna. Dhaddhina neser mon bada oreng senga' jiya.


Jur konceh engghi ka'dhinto oreng se eberrik otabah ngemban tugas ghabay ajhaga kennengan se e angghep kramat. Biasannah mereka jareya eangkak sareng pangobasah neng dhisah jareya. Tape bisa jughan e angkak dari toron trmoron ketua adhat se badha neng wilayah jareya. Jurkonceh neka Lok ghaduwan ghaji otaba bejeren panapah, namong biasannah ghaduwan kadudughen ban kennengan se tengghine dhalam pranatanannsosial se badha neng dhisa tor wilayah adhat ka'dhinto. Jurkonceh ka'dhinto badha se olle ghaji dhari atasan otabah pangobasannah dhisa. Manabi jurkoncennah neng makam Kramat otaba ghunong jareya biasannah olle ghajinnah jareya dharinoreng pengunjung neka se aberrik amal ghabay ma odhi'badhannah dhibi'tor kaloarga nah.


Salaen manfaat ngakan cem macemma jhuko` e tase, ternyata bharang se bi lebbih nye ta` bhagus kiya ghebey kesehatan. Mun bannya` ghellu ngakan odeng misalla pas ta` e bharengngi ben olahraga se seimbang bisa asababaghi nompokna kolesterol e bhadhan. Aria pas se ampo sendi tangan ben soko utamana bisa nyut-nyutan. Ngakan se bannya` ta` arapa pokok e batasse ta` bhan are. Salaen ruwa kiya mun imunna ta` kuat bisa alergi. Biasana aropa ghatal-ghatal otabe bintik merah e bhadhan. Entah apa polana cara massa`na apa bannya` ghellu ngakan odeng. Mun la bih lebbih ghellu pas ngakan odeng, biasana begh sara ambuna alergi, kecuali mun rutin olahraga. Polana panyake` biasana beres ka olahraga. Bede kelbbian protein se la epakaluar.


Keddhang kella nyaman dhing ekakan neng bakto lep-cellep. Tape keddhang kellana kodhu dalem kabada'an ghi' anga'. Nyaman mon ekakan dhingla sengka se nyarapa ghu-lagghu. Biasana ngakan keddhang kella. Eghabay jhel-ghanjhel neng tabu'en. Ghabay keddhang kella areya gampang. Kake bisa ngala' aeng. Eseram ka sobbhalughan otaba ka kebali. Jha' kaloppae tape rang-tarangnganna kodhu pasang. Ma'le ta' leca' hasella. Dhingla leca' tako' tada' reng enda' se ngakana. Mangkana keddhang kella areya eghabay dari ghi' etowwab ghallu. Ta' bannya' keddhang se bisa ekella. Ghun coma keddhang-keddhang se lakar la epele. Mon keddhang se andi' kole' tepes, biasana ta' bisa mon etowwab. Bhuru mon kole keddhangnga tebbel, ajiya pagghun bisa.


Ta' sangaja nyongngo' kettokghan filem neng fesbuk. Aherra lebur ban nyare tao bhul-ombhulla filemma, bhul-ombhulla "The Lions Secret" Filem se-kasean otaba ta-cintaan se lebur. filem parjhudhuwan se di budina binina neser ongghu da' ka lakena. se bine' soghi, se lake' kalowaran tentara. filem reya asalla dari Naghara Tabe Perreng Cena. Areya ngajhari kita kabbhi kaangghuy neser kalaban ta' ngarep balesan langsong otaba terro eyalemma maso se bine'. areya cinta se ehlas ban se lake' segghut nyangsara polana binina, tape se lake' ta' matao nyangsarana sakale, pagghun eyerrep kantos se bine' aherra tao jha' lakena reya ajhuwang ghu-ongghu kaangghuy masenneng ban mabhunga binena. Se lake' abhanto mamare lakona binena ban katemmon maso kanca pada tentarana se aherra dhaddhi ghalimpo' kaangghuy mabhaghus odi'. bannya' rang-perranga lebur


Mon kake andi' penyaket mengnge, ta' osa noro' olahraga se maseksek ka dadana. Kadhang bannya' na'-kana' se andi' penyaket jiya ta' abala ka ghuruna. Monla ecapo', pas ghuruna se esalaaghi. Bannya' polana kadhaddhian na'-kana' se andi' penyaket mengnge arowa amaksa noro' olahraga se abak berra'. Alasanna polana tako' ta' eberri' nilai bi' ghuruna. Mangkana mon senga' jiya, dimma se lebbi argha. Argha'an kemma kasehadhan bi' nilai? Ban pole mon kake angamala ka ghuruna, ghuruna ta' kera maksa kake alako aberka'. Apa pole esoro alengleng lapangan ebba; se raja. Tada' lake' tada' bine'. Pada olle keya mon ngamala sabhenderra ka ghuruna jha' dhibi'en andi' penyaket. Olahraga se cora' wajib se bada neng sakola'an, areya kabannya'an alari alengleng lapangan.


Saamrenah Full, Nina pas nyoba e jhelenaghi robotdeh ning ruang tenga. Bektoh ajhelen nina takjub polanah bisa aghenteen nina asapoan ben bisa ngeppel kiyan. Anaknah nina ghun ajhelling lebur dheri korseh. Moso nina e berrik taoh mon robot ghik ajhelen tak olle e pambu otabeh sengajeh e berrik benda berat ning adheknah robot. Nina nyobak robot riyah ning kamarrah anaknah, abek mlarat ngangghuyyeh polanah benyak bhereng ben benyak mainan se berantakan ning lantai. Robot riyah tak bisa nyeddot mainan, apappole mainan se rajhe. Ghun bisa nyeddot kotoran otabeh begien dheri mainan se saokoran jhegung ben berres. Mon lebbi rajeh dheri ruah tak bisa e seddot.


Zeman setiah se nyamanah kakanan jiah ana-bernah, ben cara massak-eng leghis. Kakanan se engak riah ekoca' kakanan siap saji. Kakanan seengak jiah ekesenengin bik nak-kanak ngudeh. Ken, kodhu ejegeh sopajeh jhek nyak-benyak ngakan kakanan se ekocak siap saji. Polanah kakanan jiah benyak lun minyak. Margenah nikah semededdhi aghi penyaket dek abek. Sala settongah riah penyaket jantong. Bedeh pole panyaket engak gula darah, bisa merosak dek ghighi, ben bisa ajerebeen. Selaen jiah, kakanan siap saji lok benyak sayuran. Dedhi kakanan seengak jiah lok pateh sehat mun e kakan sabhen areh. Toreh dek teretan sedejeh, manabi adhe'er ngakan se sae ben sehat.


Selain dimsum, bede jhejenan Tiongkok kiyah se terkenal neng Indonesia. Nyamanah Bakpau. Benyak oreng se jhuel bakpau angghyu sepedah. Kaddheng oreng jhuel bakpau tak lebet bhen areh. Makle praktis, bede bakpau frozen se nyaman ben kareng toap. Nyamanah Mini Pao. Bakpau frozen merek Mini Pao riyah bede cem-macem rassah, sala sittong se laris sarah aruah rassah coklat. Cara ghebeyyah bakpao mini pao pa keluar dheri kemasannah. Siap aghi panci geheby nuap. Mon panci lapanas pas sabe' bakpo nah ning panci wap-towapbhen. Tuwap bakpau sampek lembuk ben coklatdhe cair. Bakpao riyah nyaman mon e kakan pas ghi angak.  Rassah laen se padeh nyaman kiya bede rassah kacang ijo ben kacang mera.


E ceretaaghi jhek jheman lambek bedeh danau genteng se aengah bherse ben e tombuin kak-bhungkak'an teratai se tombu kembhengah saben bektoh. E lenglengah danau jiah lok kala gentengah e tombuin kak-bhungkak'an se rajeh ben naong ajhijhir rapi. Suasana kadik riah tentoh bhein nareh perhatiyennah makhluk odik se bedeh neng seddhik eng. Sala sittongah bangau se mesteh deteng dek ghir-pengghireh danau ghebey meghek jhukok kennek, kepeteng, bik katak. Saben bektoh, bangau ghellek dheddhih sajen tuah ben fisikkeh lemah. Ajiah lok ghesset kadik lambek pole. Kadheng bangau le lok bisa meghek make sittong hewen buruen bhein. "Mon deiyyeh teros, engkok bisa mateh kelaparan. Engkok kodhu nyareh cara male ghempang olle kakanan," kocak eng bangau.


Bedeh kakanan khas derih Madureh se ekocak Nasek Serpang. Kakanan ariah bahan pokok eng nasek se e campur bik jhukok pepes jhukok tongkol. Biasanah jhukok tongkol riah e berrik pelappa marenah jiah e panggeng. Jhukok laennah bedeh kerang. Mun e Nasek Serpang biasanah e guring otabeh e berrik pelappa kiyah. Nasek Serpang e berrik sambhel guring, soun se emassak bik kecap, telor acen, cengi acan, keropok, beng ghuring, pelappa rojek, dinding sapeh, ben krepek paru sapeh. Pelappa rojek mun e madureh biasanah e beriik petes. Petes cek salpa eng e yangguy ghebey campuran kakanan salah settongah ghebey Nasek Serpang riyah.


Ladrang lakar camelan se kaula sennengeh molae dhari ghi' kanak. Rassannah manes ban semmoh badha rassah jeinnah sareng bur taburrah bijjen celleng. Ghabayannah lomayan mlarat kyah. Manabi neng madhura semmoh a bentuk corong ban badha taburannah bijjen celleng ruah. rassannah semmoh manes ban rangngo'. Manabi neng loar Madhura akadhi neng jhaba rih ladrangah semmoh accen ban arassah bhang pote, nah neka kulah lok senneng seh, senneng se manes bisaos. Ghabay ladrang butoh kasabberen sebab a bentuk tong settong teppak nguring ban oreng madhura biasannah nguring nagghuy corong pakek dhaun camplong se semmoh tebbel ban bisa e pabentuk. Dharii neka kaunighannah Ladrang Madhura.


Pulau Madureh nikah e kelenglengin bik tasek. Tasek neng Madureh lok kala perna sareng tasek se bedeh neng kenangan laen. Selaen e manfaataghi gebey nyareh jhukok, neng e penggirah tasek bisa e kakebey restoran otabe kafe ka angguy nak-kanak ngudeh don candonan. Sala settong restoran otabe kafe se bedeh neng penggirah tasek riah bedeh Warung Makan Asela. Manabi entar dek daerah Sampang, adek salanah entar dek kah Warung Asela riah. Neng kenangan jiah bisa ajelling tasek sambih adhe'er kakanan se rassanah nyaman. Tretan sedejeh bisa mesen kakanan tasek, otabe enuman se ana-bernah. Tretan jugen bisa a foto neng kenengan jiah, polanah tasek eng cek gentengah.


Kaula biasannah sabelummah tedhung jareya ngalaksana aghin bhejeng witir 3 rokaat ban ngaji salemper bein. jareya ampon la biasa e lakoneh kaloar dhari pondhugen. Serah se biasa ngalakoneh bhejeng Witir ? nah kaula bhakal noddhuaghin carannah bhejeng witir. Pertama sampeyan kodhu a wudhu ban a socceh ghellun sabelummah a bhejeng. Nah, lastarennah dha' neka sampeyan kodhu a neat ghellun sabelum takbir. Neat ka'dhinto akadhi biasannah ghi niat du rokaat ghellun hi sareng pamosen dhuweh pendek terserah sa onengah bein. Latareh jareya salam ban a bhejeng pole neat sa rokaat. Nah, beca'an dhalam sa rokaat jareya engghika'dhinto sorat Al fatehah tor sorat pendek. Sorat pende'eng jareya cokop sorat al ikhlas, al-falaq, sareng an-nas. Kalaban totop sareng salam tor dhuweh witir seampon bedhe neng kertas jareya.


Koca'en oreng penter, jha' tipi reya andi' pengaro se raja aghuna maghuli atena oreng otaba tengka ghulina. Arapa bisa tipi reya andi' pengaro se raja? Arowa polana, oreng lamba', bannya' ghita' ngerte ban tao pa-apa. Apa-apa rowa kadhang ghampang madhaddhi oreng noro' oca'. Ta' senga' seteya se pa-apa rowa ghampang ekaolle. Bi-lebbi neng media sosial. Pada keya toro'en bi' oreng seteya se kadhang bannya' pangarona. Ajiya koca'en oreng penter, lakar aghantong ka dhibi'en bang-sebang. Perkara ekala' oca'en ban dhaddhi masala neng odi'en, arowa kodhuna etangghung dhibi'. Tape bada lakar oreng se karebbha dhibi' ban ta' noro' bunte' apa se ekoca' reng penter neng loar. Korla ro'-noro' polana oca' neng tipi ajiya egharassa bhender.


Neng taon anyar, tang oreng se ekasennengnge engko' neng olahraga reya la bhunga bi' ghuruan. Cristiano Ronaldo, seteya la bada neng Arab. Abilla club se anyama Al-Nasr. Ronalda senneng polana club jiya epele polana terro abhantoa club jiya mennang bannya' lomba. Banne ghun terro mennangnga. Ronaldo terro maghersare Arab se senneng ebbal ma'le saja somangat pole. Ronaldo areya oreng se engko' sennengnge neng dalem maen ebbal. Engko' ghi' kene' la senneng ka jiya polana dhaddhi pamaen se bada neng ada' ban majhender ebbal mlolo bakto maen otaba ebbal semma' ka gawangnga muso. Ronalda ta' kenneng negghu' ebbal satone'. Monla negghu' ebbal, ghun ngiring sakone', langsong jhendaran nako'e giperra muso.


Mun ngakan jiah jhek kor ngakan pas kenyang tabuk-eng. Kodhu e pekkeren kiyah apa manfaattah dek kah beden. Buwe bik sayoren sala settong kakanan seongghunah kodhu e kakan ben areh polanah becek kaangghuy kesehatan. Ken sayangngah benyak kiyah oreng se lok pateh dujen dek sayoren otabeh buwe sampek bedeh se lok endek ngakan jiah. Padahal la benyak buktenah mun ngakan buwe bik sayoren jiah mesehat. Sala settongah contoh manfaattah buwe bik sayoren jiah, bisa mesehat dek kah perrok sebedeh neng delem tabuk. Lakaran dek-adek'eng lok nyaman rasssanah pas e colok, ken mun la ngeressah aghi manfaattah bisa endek. Deddhi adek salanah ngakan buwe bik sayoren.


E Bhakto loang engghi Paneka bakto se paleng mlarat ghabay etemmoen kabannya'an oreng. Sateyap oreng ghilok tantoh ghaduwan Bhakto loang ghabay badhannah dhibik otabah kaloarga napah pole oreng saketrrah. Oreng samangken kodhu terpenter dhibik manfaadhin Bhakto ban kodhu ghaduwan planing bhik-dhibik edeng. Sateyap oreng jughan ghaduwan cara ngalampiasaghin Bhakto loang sadhajana. Badha se entar ke mall, badha se akompol sareng Tan taretannah, badha se menipedi, badha se ngalakone hobi, badha jugha se Keng Coman istirahat, ban laennah epon. Manabi kulah biasannah ngalakoni hal se positif akadhi macah buku otaba kagiadhen laennah se bisa maberri' kalebbhian jughan dha' Dhan kulah kadhibi'.


Oreng kennal ngakan kelang ghun neng Branta. Nyatana Kelang areya la bada neng Bhandharan. Tape reng Bhandharan ta’ ngoca’ Kelang areya Kelang. Tape ro’-ero’ ancor. Kowana jhuko’ se kadhang ecampor bi’ pettes. Mon ro’-ero’ ancor areya ta’ ngangghuy pettes ghabay ekakan. Kowana jhuko’ ajiya lakar rassana ames. Tape dhingla eberri’ buja ban cabbhi rassana dhaddhi nyaman. Biyasana ekakan bi’ bhlungka’ otaba temon. Bisa keya ekakan bi’ pao ban kadungdung. Keng kadhang oreng ngakan ro’-ero’ ancor rowa ekakan bi’ nase’. Emelleyaghi kropo’ keya ma’le ghabay tambhana dhis-peddhis. Se ekoca’ Kelang aslina arowa aropa pettes celleng. Pettes se ta’ ecampor bi’ pa-apa pole. Rassana lakar ames. Kadhang oreng ta’ senneng polana Kelang ajiya maghatel ka jhila. Biyasana Kelang ejhuwal otaba ekaghabay bi’ oreng Sampang.


Oreng se ngajalane ibadha jareya ampon la sasoai sareng sayriat se badha neng dhalam hadis tor quran jareya lakar la epatonton. Badha se adhabu manabi ngalakone saghalana neka kodhu ekhlas ban  lillahita'ala. Badha jughan se adhabu lok anapah kita neka ngalakone ibadah otaba kodhu ngarep settong arebhan ka sekobesah. Sadhajana padeh bein se manorot kulah, sebab sahjana neka pasteh sae. Misallah e pakon a bhejeng, ternyata sholat jareya bannyak manfaat dhalam kasehadhan. E pakon a pasah, ternyata jughan bannyak manfaattah kyah kan. Daddhi sampeyan kodhu onenge se kammah se parlo e toro'en ban kodhu ngalakone dhalam ateh se kabukka' ghi.


Ghik ennonah engkok pulang kampung dek Jhebeh Berek. Neng dissah polanah tang ebok alakoh, tebhenah engkok neng eneng bik tang nyai bik kai. Tang nyai jiah le seppo, tapeh ghik aktif sarah. Orengah ghik sehat segher polanah mesteh agerak. Tapeh orengah nyenget. Sittong areh engkok akombe neng kennengah tang nyai, bedeh meisn cuci sittong labeng se biasa engkok angghuy neng rantauan. Meisn cuci jiah nyaman ben praktis, polanah marenah e eddhel bisa langsung e bilas ben e pengering dhibik. Sang ngangghuy jiah bhereng bik kelambhinah Nyai bik Kai, engkok lok e beghi ngangghuy pole polanah daya listrikkeh rajeh kocak eng.


Sak-massak eng oreng daerah biasanah lebbi sossa deri kakanan legghis dheddhih. Mon neng Medhureh sala sittongah topak ladheh. Ngebey kua ladhenah Medhureh ajiah sossa. Deri bahan se bennyak ben proses ngebey se apis-lapis dheddhih lebbi ruwet e bhendhing kakanan laen. Bumbu otabeh rempah-rempah neng kakanan daerah jiah se ngebey lok ghempang e ghebey. Deri rempah-rempah jiah rassah kakanan daerah lebbi kuat e bhending kakanan luar. Luar se e maksud otamanah kakanan-kakanan se e serrep deri ressep neng luar negeri otamanah deri Berek. Neng daerah, make sate Medhureh bhein rassanah kuat. Selaen bumbu dheghingah, bumbu kacang ben kecappeh se dheddhi lappa rassanah gheressah.


Sambal ijo jiah sala sittong jenis cenge se lok abernah mera ngegugah selera. Ajiah bernanah ijo akadik nyamanah. Cenge riah asallah deri Padang, Sumatera Utara. Cak-ocak "ijo" nah jiah saongghunah bahasa Padang se artenah ijo. Bahan utama nah cenge riah ajiah cabbhi ijo dheddhih bernanah cengenah padeh bik bernah cabbhi se e angghuy. Racikannah dhibik aesseh cabbhi ijo, bhebeng mera, bhebeng pote, ben tomat ijo. Rassah se e kolle deri cenge riah ajiah rassah gurih ben aminnyak. Cenge riah biasanah bennyak e temoen neng roma makan Padang. Keng setianah, sambel ijo dheddhih rassah variannah Indomie se bennyak e kesenengen reng-oreng.


Manabi sampeyan ghaduwan anak badha pan saponapahan hal se kodhu e ajharin ka anak ka'dhinto ban aneka jareya ijasah nah salah settong olama se baghi ka dhan kulah. Badha tello hal se kodhu e ajharin antara epon, Akidah se aesse sareng sob bab dhalam kaodhi'an sareng manossah ban se kobesah. Akhlaq, se e dhalammah kodhu ajharaghin andhap ashor ka sadhajana. Ban se terkahir engghi paneka Tauhid, se paleng otama dhalam odhi'eng manossah sebab sareng tauhid jareya sampeyan bisa negghu' ka kaimanannah sampeyan ka guste Allah dhalam hal takdir Allah SWT. Ban jha' kalep ajharagin potra potrena sampeyan sorat Al fatihah sebab sorat jareya sorat pamukka' kaodhi'an manossah.


Manabi ca'en kulah ghi bannyak reng oreng neka se lok toman ngaonenge manfaat kabadaannah pertandingan se eka'dhimmah jareya lakaran ghaduwan manfaat tanpa sampeyan onenge. Badhannah hal jareya, bisa ma angka' reng oreng se ekonominnah jareah lakar bedeh neng bhebe. Bisa bein sampeyan dhari ka'dhinto olle manfaat melana mukka' bharung ban laen epon. Kalabhan dhari paneka, sampeyan jughan bisa nengale reng oreng se eka'dhimmah jareya lakaran bisa ngasel aghin. MIsallah ghi, dhalem settong kampong neka sampeyan mukkak acara nobar sareng beleh tatanggha. Melanah dhari jareya tetengghennah sampeyan se lok ghaduwan ban lok mampo neka bisa mukka' bherung kenne' akadhi ngopi jaruah neng sennengah pak bapak ban nak kanak ngodeh samangken. Aneka daddhi sala settong kadhinapah jughan carannah kita a bhanto oreng ban ngamanfaat aghin keadaan ghebey manfaat se lebbhi sae.


E jheman satiyah kakanan ceppet saji otabeh delem bhesah Inggris esebbhut "junk food" la ta' asing pole e kopengah masyarakat Indonesia. Kakanan riyah kakanan se ghempang ben ceppet proses aghebeyeh. Apapole e masa pandemi Covid, oreng e anjuraghi eroma beih. Deddih bennya' oreng messen kakanan riyah lebet online. Kakanan ceppet saji  bisah tahan abit contonah mie instan. Kakanan riyah praktis ben awet. Tapeh kita taoh je' kakanan riyah kandungan nutrisinah rende ben bennya' bahan pengawetteh.  Penelitian apendapat je' kakanan riyah ta' adampak secara langsung tapeh kakanan riyah bisa nyebbeb aghi penyaket delem jangka lanjheng. Contoh penyaket se e sebab aghi deri kakanan riyah: obesitas, kolesterol, ben penyaket se laen.


Samangken jareya manabi tellasen paste la heboh se nyareah klambih anyar. Kabnnya'an badha se melleh neng toko secara langsung, nyei' dhibik ban aghabay kembaran sareng sakaloargha ban badha jughan se melleh eng online amarga gratis ongkir tor nyareh promoan. Biasannah kulah sreng kaloargha jareya biasa ngobange neng online bein seh amargha males mon melleh langsong, napah pole teppak a pasah. neser kyah manabi reng seppo otabah nak kanak e ajheg kaloar. Daddhi lakar la ngobange pan apan jyah lebhat onlene ban jha kalep nyareh toko se sae pangeremannah ban kualitassah e kapercajein. Kulah biasannah lok toman kecewa seh manabi melleh secara onlen daddhi la ampon biasa melleh onlenan sareng kaloargha. Daddhi jhau lebbhi ghampang, lok ribet ban gratis ongkir.


Lee Chong Wei paleng bannya` nyandhing status juara dunia. Lee, celokanna maseh omorra para` pade ben Taufik Hidayat, tape bhuru ambu dari bulu tangkis taon 2017. Lee, esebbhut paleng bannya` aborong piala e BWF Tour, koleksina ye riya tello` medali perak ben tello` medali kejuaraan dunia. Lee kiya gi` sempat maso` final pas bakto e olimpiade 2016. Maseh omorra la kepala 3 bakto 2016 ruwa, Lee gi` endi` semangat bhakal bisa pagghun tampil bhagus e tingkat internasional ben maro`om nyamana China. Parlo e tero semangatta reng China apapole mun soal generasi pebulu tangkissa enga` se pagghun terang pan berempan generasi. Indonesia kodhu nga` jeriya kiya, apa se bisa dhaddhi kamerosotanna pebulu tangkis ebhandhing se jhaman lambe`.


Teros kami ngesse'en form daftar peserta terus metorok bherengah kami. teros kami ngangghuy life jacket, helm ben lat alat arung jeram ben masing masing kami e begi delem sittong kelompok. Tang kelompok bedeh 6 oreng, ajiah engkok, Citra, Kak Titi, Kak Bulan, Mas Sukmana, ben Bu Ina e delem sittong peraoh. Seghilok eng kegiaten arung jeram kami e molaen, kami kabbhi e briefing bik teknis arung jeram molaen deri deemmah ngengkal dek adek, dek budih, ben cara negghuk dayung se bhender. Tang kelompok delem gelakonen arung jeram e dampingin bik pemandu professional anyamah Bang Mukhlis, Dheddhih kami jiah tim arung jeram Bang Mukhlis.


Hobi ajiah sittong kegiatan se e lakonen secara teratur ben sukarela ben merrik'in kepuasen dhibik ghebey se ngelakonen. Hobi bisa acem-macem tergantung deri minat ben kemampuan seseoreng. Hobi kiah bisa ngebhento delem ngembangaghi bakat ben ningkataghi kreativitas seseoreng. Sala sittong hobi se populer ajiah akebbhun. Akebbhun ajiah hobi se nyennengen ben merrik kepuasen dhibik ghebey se ngelakonen. Lebet akebbhun, oreng bisa nanem bennyak jenis taneman se engaselaghi bennyak buwe ben sayur seggher. Selaen jiah akebbhun kiah bisa ngebhento delem ngejegeh kelestarian lingkungan lebet nanem taneman se bisa nyerrep karbon dioksida ben ngaselaghi oksigen. Maka deri jiah akebbhun dheddhih sala sittong hobi se nyeggherin dek abek.


Satiyah benyak cara oreng bisah nonton film. Sala sittongah bisah nonton dheri aplikasi Netflix. Aplikasi riyah nyediaaghi benyak film anyar se bisah e congok ben areh. Mon tak andi akun premium, sabegien film tak bisah e congok. Mon la andik aplikasi ariyah pas nyaman bisah nyonggok ning hp otabeh pas e congokah ning TV. TV se bisa e angghuy, ghun TV se la smart se bisa nyambhung HP ben Laptop ka TV. Sejjhek bedeeh Netflix riyah, oreng tak parloh bingong pole nyareh tontonan, tak parloh kiya potrepot entar ka Bioskop otabeh cinema. Tak parloh kiyah download film se tak legal.


Madakaripura, sapa se pernah kadissa`? Engko` pernah lambe` ka dissa` taon 2014, pas kateppaan bede PKL (Praktek kuliah Lapangan). Kennenganna e Probolinggo, ye mun dari bengkona pas se e PKL begh jhauh, tape kan pera` 30 menit. Madakaripura ruwa kennenganna Gajah Mada alako tapa. Mun dessa` jhalannan ongghe ka attas ben aluk bhiluk. Buh aria se aghebey takerjhat, soalla rombongan nompak montor raja. La depa`na edissa` ca kanca esoro nganghuy jas hujan se sakale angghuy ben kodhu ngangghuy sandal jhepet otabe sandal ghunung, soapja ta` tajirit. Panengnga dari tengghina aeng terjun 200 meter ruwa, jarak 20 meter korang lebbih la bisa nampes aengnga ka abe`. Buh ongghu kennangan se ta` maloppa, engko` ben ca kanca ce` sennengnga ka Madakaripura.


Sosis ariyah salah settong  kakanan se eolah deri deging. Deging se egebay sosis riyah biasanah deging sapeh ben deging ajem se mareh alosen ben ebumbuin. Bentuk'en sosis riyah umummah lonjong bernanah semmo coklat. Sosis bedeh se nagghin emassak gelluh bedeh jughan se langsung bisa ekakan. Sosis se emassak nyaman mon eguring, epanggeng otabe egebey campuren nasek guring ben capcay. Sosis neng pasar bennyak macem ben merk bedeh sosis sonice, kenzler, champ ben laennah. Sala settong sosis se nyaman riyah sosis kenzler, polannah sosis riyah bisa langsung ekakan. Sosissah bedeh se rajeh ben bedeh se kennek. Sosis riyah rassanah nyaman polanah degingah ekerassah. Bedeh tellok macem rassanah bede se biasa, keju ben pedhhis. Mon ca-kancah terro arassaen bisa mayuh melleh sosis riyah polanah ngakan riyah pas deddhi dhujen.


Getthuk lindri sal sittung jhejen pasar se serring sengko' bhellis bhektoh ka pasar. Bahan aghebey getthuk  ngangguy 1 kg tenggeng se la e kombi' pas e tok kettok, 150 g nyior se la e parot,  100 g guleh, pewarna kakanan, ben bhuje sakoni'. Se pertama, Panas aghi sobhluk en ghebey nuap. Toap tenggeng so 150 g nyior se la e parot ra-kerah 30 menit. Salanjutteh, angka' pas alle ka beddhe se lebbhi rajeh. Pas taburih bhuje sakoni'  so 100 g ghuleh. Gheluy sampe' adunan acampor kabbhi. Se ka empa', siap aghi ghilingnah tenggeng otabeh mon ta' andhi' langsung ghiling ka pasar se semma'. Terros begi deddih 3 begien. Bherri' pewarna kakanan ma'le tampilnah sajhen lebur. se terakhir, ghiling pole delem bentuk se lanjheng pas tatah e pereng. Ghettuk siap ekakan so parotnah nyior.


Film miracle cell no.7 ajiyah film Korea se egebey pole neng Indonesia. Ceretanah rfilm riyah bedeh bapak se andik kelaennan mental ben andik anak binek settong. Bapak jiyah terro deddhi bapak se beccek gebey anak'en. Neng awal ceretah odik'en bapak bik anak riyah senneng, sampe bedeh konflik jek bapak'en riyah e kenasso oreng polanah matek'en anak'en oreng. aherra bapak riyah masok dek korongan penjhereh. Anak'en bapak riyah sereng kerrong pas nyareh cara makle bapak'en bisa keloar deri penjhereh. Sampek san rajeh anak'en riyah deddhi pengacara terro ngebukte agih dek sekabbinah oreng mon bapak'en tak salah samasekaleh. Film se sutradaraen bik Hanung Bramantyo riyah le gebey menanges oreng se ajhelling film neng bioskop.


Bedeh kakanan nyamanah Sempol. Kakanan riyah bentok en engak sate tapeh benni sate. Sempol asallah dheri Malang, biasanah eghebey dheri camporan teppong kanji  e campor teppong tapioka ben dheging ajem se la epaalos. POlanah anghyu teppong kanji, sempol riyah adik tekstus se kenyal mon ekakan. Merep engak cilok tapeh angghuy dheging ajem. Biasanah adonam sempol pas ebentok bulet-bulet terus erebbus. Samarenah erebbus engak bakso pas e sojjin engak sate. Mon la mareh e sojjhin pas e ghuring moso tellor. Sempol ajem seejhuel ekakan moso saos tomat ben saos cabbih. Biasanah ejhuel ghen seebuwen sa sojjhin. Sempol ariyah termasok jhejenan penggir lorong otabe kaki lima, maskeh kaddheng bede resto se ajhel sempol kiyah.


Ngalastare aghin budhaja ngalaloe upacara ke aghamaan se elakone sareng pan saponapan masyarakat Malang e dhataran tengghi se ngampar ban badha loassah tanemman kentang tor cem macemmah sayuran nandha aghin bhaktonah panen neka. Hal jaeya tantonnah manjha aghin pangunjung se tak toman nengale adhat upacara keaghamaan paneka. Sadhajana ummat ngaghem kambih adhar molae dhari odheng ban sarong, dhari kajauan ampon la ngeding suarannah "Namo budhaja toreh la masok" se ekecabbhin sareng ketuannah Vihara ban nyambhut ummat aghama Budha se dhateng. Puja bhakti areya elakoneh ban e laksanaaghin sateyap areh Rebbhuh manes. Ongghu settong kaontongan manabi nengale budhaja ritual ke aghamaan paneka. Manorot kulah kodhu e jhaga tor ngennalaghin ka turis lokal ban asing.


Paserah se biasa nyelling bal balan otabah volli neng daerah romannah kulah jareah paste la oneng kadhi' napah ghentengah para pemaen jareah ermasok jughan tang penakan se bedeh neng sekanjeh. Kulah rassannah nekah kadheng cremmet jughan manabi beeh oreng se ngalakoh tang penakan ban dhujen ngebey pettah penakan kulah, melannah dhari cara maennah ban gayannah lah. Tape, manabi dhujen canganca jaruah lakaran lok bisa mangeteg ban sadhajana senneng amaen neng budih. Mon bedeh tang penakan paste jhi' menganjhik mentaah foto ban sadhajana lah, tor dhujen cek pece'an muawannah manabi bhu' ebhuk ruah daddhina kulah lakar bedeh semmoh teggirennah sarah nyellingen.


Sejjhe' McD moso BTS arilis menu BTS Meal, benyak penggemar BTS se nyerbu ka gerai McD gebey melleh ben ngoleksi BTS Meals. Sejjhek jariyah gerai McD neng kabbhi Indonesia dhedhi rammih ben antre sarah. Laen deri selain, ghun gerai Mcd ning Gorontalo se seppeh. Kabher gerai McD ning Gorontalo se seppeh riyah aghebey ereh ARMY se ngantri sa bit abitheh ning gerai lain. Polanah, butuh antri berjam-jam ghun ghebey olle BTS Meals. Ajiyah kiyah ghi' tak tenntoh, tak pasti bekal olle polanah stock tak benyak. Biasanah oreng se sengkah antri pagghun messen angghuy aplikasi onlen. Tapeh polanah rammih kaddheng tokang ojek tak endek naremah orderan se BTS ariyah.


Lobster akampek ngebentuk sittong keluarga (Nephropidae, kadheng kiah Homaridae) deri krustasea rajeh neng tasek. Lobster biasa e sebbhut odeng berong. Lobster akampek jhek e paporop bik lobster spiny, se lok andik pek-kampek (chelae) ben lok andik hubungan semmak. Hubungan paleng semmak deri lobster akampek ajiah lobster reef Enoplometopus ben tellok keluarga deri lobster aeng taber. Ghebey industri, lobster kabennyakan deteng deri peseser temor tasek Amerika Dejeh bik perairan Kanada ben neghereh begien Amerika Serikat Maine dheddhih produsen paleng rajeh. Mereka e kalak ngangghuy jebakan lobster. Alat ajiah e berrik ompan ben e patoron dek dhesar tasek. Alat riah ngebey lobster masok, keng lok mungkin ghebey lobster rajeh ghebey keluar. Alat riah ngebey lobster kennek bisa keluar tabhenah bisa nyegghe ngalak lobster bi-talebbi.


Bendeng ye ruwa salah settong alat olahraga se tradisional biasana ghebey oreng se terro abei`e ototta alias terro raja ben enteng abe`na. Lambe` bendeng riya eghunaaghi pas ka` berka`. Bisa e angghuy dhaddhi rompi otabe esaba` e kaduwe` soko dhaddhi pemberat. De` ade`na ye berra`, tape mun la biasa ye kuat-kuat bhai. Efekka ngangghuy bendeng ye otot tambeh raja, berka`na lebbih enteng ben mun alonca` kiya enga` se ngabbhar. Biasana mun atlet berka`, voli, basket, bulu tangkis ben sepak bola latianna ye angghuy riya. Tape mun sateya la bede alat canggih, ye lebbih nyaman, ta` parlo aghebey bendeng se dari beddhi.


Neng polo Madhura paneka makeh la ampon e bhagi sareng empa' kabupaten namong sadhajana budhaja salebbhina parak pade'eh. Madhura se daddhi sala settong polo leppas se badha neng Jhaba Temor ka'dhibto ghaduwan budhaja se bannyak sala settongah neka alat musik tradisional ban budhaja laennah. Dhalam kabadhaan perkembangan musik tradisional se badha neng Indonesia cokop meratenen, sapantessah kita daddhi generasi ngodeh panerrosah bisa a jhaga tor ngalastare aghin. Sareng ka'dhinto melanah alat musik tradisional Madhura paneka bisa daddhi alat musik tradisional se ngadunnyah ban bisa e lindunge sopajha lok e akkoen sareng neghara se laennah. E arep aghinnah sopaja kita bisa ngajhaga tor pertahanaghin eksistensi nah alat musik ka'dhinto.


Teppak hedeh andik toko online dhibik, hedeh andik kontrol penuh ghebey branding ben kontrol dek pengalamannah pengguna. Teppak andik website store dhibik jiah hedeh berarti nyaris andik kabbhi. Hedeh bisa ngeksekusi strategi brandingah hedeh sekaligus ngoptimalaghi pengalamannah pengguna. Apah bhein fitur se hedeh bhuto, hedeh bisa nyesuaiaghi bik katerroannah hedeh. Selaen jiah tracking ben database'eh customer jiah sala sittong point penting delem bisnis digital. Bik amodal tracking ben database se bhagus, hedeh bisa ngelakonen remarketing otabeh ngangghuy data jiah ghebey nemmoh audiens se bhagus delem iklannah hedeh. Strategi email marketing'ah hedeh kiah bisa lebbi optimal bik modal keduek hal jiah.


Manabi Alan jhalannah ka Jogja samangken ampon la badha seppor express exlusive se regghanna acorak entar ka Jakarta naek Tormolok. Fasilitas sah dhari KAI versi nekah lakar Lok dhen beder kadhi kellas ekonomi. Jhau Sarah perbandingannah, tapeh sampeyan Lok bhakkal kalessoan neng dhalemmah. Sebab mangken sampeyan olle korseh exclusive ruah Lok den beden. bisa e cek pecek roh ngga engaan neng pesawat kelas bisnis se internasional. Keng Coman 5 jam Bein bhaktonnah dhari Sorbhaja ka Jogja. nyaman Sarah rapah eperlakoaghin aladhi ratoh ongghu manabi nompak seppor riah. Kadhinapah Lok tertariggeh yeh entar ka Jogja nompak seppor riah ? Boleh se alenjelennah ?


Neng ghunong se tegghi, bannya' ka'-bhungka'an se tegghi keya. Tape nen ghunong tegghi jiya ta' mlolo aesse bhungka se raja. Neng ghunong pagghun bada kennengngan se lakar rata. Karo pajhellingnga bhai jha' ghunong areya ajhalan loncong ka attas. Ta' taona bada keya se rata. La neng se rata ajiya, kadhang ghi' elenglenge bi' keddhung bato neng ghir-pengghirra. La keddhung bato se tegghi jiya, kadhang eghabay kennengngan oreng amaen otaba olahraga lar-talaran. Biyasana neng lar-talaran otaba se ekoca' manjat tebing, ekamaen bi' oreng se bangalan ban ta' mekkere masala nyabana. Polana oreng se maen lar-talaran jiya, mon banne se tokang, tako'en pas ghagghar dari attas. Olahraga jiya biyasa eyangghuy bi' oreng se la segghut amaen jiya ban la tao sara ka bato-bato se eyongghai jiya. Biyasana kodhu sediyaaghi tale lanjhang ban pako se abak mennot. Ma'le bisa cekka' ka batona ban bisa nyaman analar.


Begi sabegien oreng, chef aropa'aghi profesi se e cita-cita'aghi bennya' oreng. Benni ghun polana lebur tapeh cokop menarik perhati'nah reng-oreng. Profesi riyah la bennya' nyedot perhati'nah bennya' oreng apapole satiyah la badha kompetisi amassak  se arebbhut gelar juara e sala sittung stasiun tv. Ghita' pole badhana kompetisi se makompol oreng ghebey matanding ben arebbhu' gelar chef. Jiyah artenah profesi chef cokop menarik ghebey deddih sajien e TV.  Hal riyah aghebey chef sajhen olle bennya' perhatian deri publik polanah kemampu'nah bisah e congngo' e layar TV. Deddih oreng se deddih chef bisah terkenal ben bisah deddih kebangga'nah dibi'en. Salaen jiyah bisah ngaselaghi pesse se bennya'.


Kadhaddhian ta` esangka se ma apes pas pertandingan olahraga riya ye bharang se ta` earepaghi bede. Sapa kiya se terro apes e bakto pertandingan otabe lomba pas alangsung. Misalla Tabhelindhet pas berka`. Korangnga pemanasan otabe mental ghagghar ye bisa. Contohna mun pas pertandingan berka`, jhe` loppa ghebey pemanasan ghellu. Pemanasan ruwa ta` parlo abit otabe sakejjha` ghellu. Paleng enje` la 5-10 menit, se penting la anga` bhadhanna. Pas bhuru berka` kene`. Mun la panas ben locer pergelangan tangan, tabu`, cetak ben sakabbhianna, nyaman la, jarang bede kadhaddhian se ta` e arepaghi enga` kram otabe tabheliddhet ben salah ora` otabe sampe` fatal misalla.


Engko' perna nompa' bentor dari pa ambuna parao neng ghili Iyyang ka kennengngan se koca'en dhaddhi nomer duwwa' se baghus neng dhunnya oksigenna. Bentor ajiya lakar ghabay ngater oreng se entara ka kennengngan otaba wisata se bada neng gili Iyyang. Settong wisata ban wisata laen, lakar abak jhau. Mangkana soro nompa' bentor mon terro entara ka wisata se bannya' neng dissa. Bisa ngater ka ghuwa. Ghuwa ajiya ghi' bada ghir daja. Bada tello' ghuwa neng dissa se biasa ekentara na'–kana'. Coma mon nompa' bentor, ongkossa abak larang. Ya pantes keya larang, jha' karo bada settong se bisa etompa'. Neng dissa kadhang tada' lestrek keya.


Sunan Ampel ariyah salah settong deri sangak sunan se ekenal neng wali songo. Makammah Sunan Ampel riyah bedeh neng Sorbejeh, kennengannah esebbhut kawasan wisata religi ampel se ben areh parak lok toman seppeh oreng. Sabben taon ored kellas enem neng MIN Bangkalan riyah mesteh bedeh kegiaten ziarah dek makam sunan ampel ben gurunah. Wildan, salah settong mored ajiyah deri malemmah le sibuk nyiapagih se gebey mangkatdeh degghuk. Degghuk riyah, Wildan mangkat marenah sholat Jum'at, ngompol neng sekolanah pole pokol settong siang. Neng rombongan sekolaan jiyah nyewa pettok bis mini, polanah kancanah Wildan se kellas enem riyah lakar bennyak gilok pole ben gurunah se norok.


Bannyak dheri kita se ngebey cara kadhinapah manabi nengale pertandingan olahraga jyah se lok musennin ban nyellingan matah tv maloloh. Bisannah kulah neka lakaran dhujen nengale sareng layar lebhar jaruah se e pettek neng LCD ban teng pettengan neng dhalem kamar ngangghuy ac se cellep melana bhi' ghuk gheng ghu'. Pan saponapan carah kulah lakoneh sopajha lok busen dhibi' jaruah, lajuh kulah nyareh kancah nobar neka se. Biasannah bhi' ser seren se eka'dhimmah bisa nyelling malaloen videocall saenggha bisa ngoladhin areng sareng ban pole kita bisa nengghu dhari jarek se jhau jughan. Kalabhan dhari paneka sampeyan saongghuna bisa neroaghin jughan ghi.


Engko' andi' usaha jhuwal buku. Molae ajhuwalan bakto ghi' dhaddhi mahasiswa sampe' seteya. Engko' ghabay usaha ajiya bhareng bi' ca-kanca se laen. Ollena sombhangan engko' bi' tello kanca laenna. Andi' modal sajuta langsong dhaddhi ajhuwalan buku. Buku jiya ejhuwal neng kampus. Dari empa' oreng se maddhek jhuwalan buku jiya, seteya ghun kare engko' se ghi' pagghun nerrosaghi usaha ajiya. Na'-kana' se laen tong-settong epaambu polana lakona sakone'. Kare engko' bi' settong oreng laenna. Tape ghagghar keya polana tang kanca jiya marosak tang laptop pas ngoca' pessena modal jiya ebaghi ka engko'. Engko' tarema jiya. Ban pole, engko' toro'en ta' kera menta ghante keya polana tang kanca jiya bhaghus orengnga mon ka engko'. Hahaha.


Seghilok eng seseoreg negghueh film neng bioskop, bedeh bhagusseh mon merhatiaghi hal-hal se parloh male kegiatan negghu lok kenneng ganggu. Pertama, mereksah bektoh tayang ben teater se e pele seghilok eng deteng dek bioskop. Duwek, ngibeh tiket ben identitas ghebey verifikasi neng labeng masok. Tellok, mereksah jedwel korseh ben lokasi kennengan tojuk seghilok eng masok dek ruangan bioskop. Empak, ngejegeh kondisi kesehaten ben ngangghuy masker sesuai bik aturen se berlaku. Lemak, ngejegeh jarak aman bik oreng laen e delem bioskop. Enem, norok'en aturan se e berrik bik petugas bioskop, akadik norok'en protokol kesehaten ben norok'en jalur se le mareh e tentoaghi.


Bukit Jheddih engghi paneka bukit se bedeh neng disah Jeddhi kecamatan Bilaporah Kabupaten Bhangkalan. Bukit jeddih neka badha neng daerah se semmoh ngadhalem neng laok Bhangkalan semmoh jhau dhari Bhangkalan kottah. Duh pokok eng paneka salah settong bukit se perna ruah neng Bhangkalan. bannyak oreng entar wisata ka bhukit ryah kalabhan sareng tar entar ka wisata neng Bhangkalan laennah. Bhukti jeddih neka bisa deddih kennengah pemotretan prewed ruah. badeh jughan oreng se ngebey video klip otabah foto foto katalog neng kennengan aneka. Bukit jeddih samangken lok akadhi lambek pole, melanah la ampon seppeh pangunjungan ban semmoh lok ekarabhet pole, saenggha pendapadhen masyarakat saketar smmoh korang.


Sateya jhaman la bannya' pa-apa alako reya dhaddhi ghampang. Bannya' oreng se terro reya ban terro reya. Sala settongnga terro andi'a bhadhan se ganteng, se pada bi' bannya' oreng. Neng jhaman seteya keya, bannya' oreng ghun kodhu narema badana. Ta' mekkere da'ramma carana se terro olleya bhadhan se nyaman. Bhadhan se ganteng jiya ta' kera bisa ghun ekaolle dalem ngakan ban ngenom jhama otaba obhat. Pagghun bada lako se bisa aghabay bhadhan areya dhaddhi ganteng. La arowa bada olahraga se dhammang elakone. Areya olahraga ngangka' bhadhanna dhibi'. Bisa elakone dalem cara push up, skotjam, ban en-laenna. Cara ajiya banne ghun cara se ghun tarema badana. Tape bada bakto se kodhu ebaghi ban usahana.


Jheruk ariyah buwe se ghempang ben sering e temmoih ninh daerah tropis engak Indonesia. Jheruk laka andik mosem, tapeh biasanah mosem jherruk riyah lanjeng. Selain kandungan vitamin delem jherruk se bhegus ghebey dene, ngakan jheruk nas-panas areh bisa maseggher ka bheden. benyak oreng se tak dhujen jherruk polanah celok. Kodhu penter mele jherruk se manis. Caranah jhelling kolek jheruk se alos, mon kolek alos berarti la massak. Benni ghun kolek jherruk se alos, bernah kolek jherruk se manis biasanah mengkilap. Tebbeleh kolek jheruk kiyah bisa berpengaruh dhek rassah jherruk. Jherruk manis cenderung andik kolek se tebbel polanah mengandung aing lebbi sakunik.


Manabi anyanyi lagguh Madhura neka kodhu bedha cere khas sala settongah nadannah se tengghi tor badha cengkok na. Kulah lamba' teppa' ajher ka tang guru les nyanyi neka manabi akherrah cengkok kodhu ngarassaen ghellun sala a cengkok. Daddhi carannah neka kodhu a suarah ghe' pegge'sopaja manabi la lancar neka bisa stabil cengkok eng. Ajhar saketar sabulanan ruah teppak a lomba ghebey pementasan sopaja lok dhus nodhusin sakolaan. Kulah akherrah jareya lok kengeng ban e larang adha'ar new manes akadhi es otaba enoman tor kakanan se bisa maghabay suarannah serret. Kulah perseabhannah paleng cokop ngenom jemoh se badha kencor tor jeinnah. Lakar la semmoh aseksah sebab terro suarannah stabil ban tak sakek. Namong dhari jareya kulah ghaduwan elmoh teknik suara se nyaman.


Bhangkalan neka jughan badha kennengan rahasia se lok bannyak reng taoh. Pokok eng aneka tentang tse' otabah pantai neng kottah Bhangkalan. Lok bhannya oreng oneng seh tapeh bagi kulah neka perna sarah ban daddhi kennengan ngerrem. Bhada neng daerah Mlajar, Long Gladak, aneka sabelummah daerh ung pereng ka'dhinto ban semmak sareng pasarean Syekh Khona Kholil. Pantai Long Gladak, engghi paneka pantai se badha neng daerah Mlajah, tase'eng tenang ruah sobhung ombha' rajeh. Anapah kulah nyebbhut kennengan ngerrem amargha tase' paneka seppeh pangunjungah tapeh bannyak toko e ka'dhinto makeh sibhung reng mellennah. Jhujur sarah nekah paserrah paser pote magih badha neng daerah Bhangkalan.


Aisyah cek leburreh amaen game online. Lambenah Aisyah seminggu 3 kaleh mesteh entar dek warnet ghebey mukkak game online, akadik neng girlsgogame, friv, ben en laennah. Mon teppak amaen game, Aisyah keleburen sarah sampe ajiah ngerassah lok terro moleah. Ajiiah lebur bedeh neng warnet polanah bisa amaen apah bhein. Aisyah mon amaen jiah game bi kelambhien. Dheddhih bedeh sittong oreng ben degghik bik se amaen jiah e angghuyaghi kelambhih. Aisyah mesteh nyareh kelambhih se paleng genteng. Ben paleng genteng ghebey Aisyah jiah se paleng glamor teppak jiah, bennyak permatanah, bennyak pernak pernikkeh, ben sabbhen anggota bhedhen e maksimalaghi e angghuyaghi aksesoris.


Nyamana reng ontong kadhang ta` etemmu. Enga` Mbappe misalla, oreng se nengghu piala dunia taon 2022 be`eri` nyangkana Messi se olle pemain paleng bhagus ben sapatu emas panengnga ma gol paleng banyya`, tape nyatana ma` bisa ekala` Mbappe?. Ye selama piala dunia timma Argentina mun la ma gol kaade` ruwa maste maenteng. Padahal kan ye ta` etemmu. Dari ruwa nyatana Mbappe se endi` peluang nyetak gol paleng bannya`, pera` kace` settong ka Messi. Maseh begh kecewa panengnga kalah lebat addhu gawang, tape la olle sapatu emas ye la endi` nyama ye Mbappe ruwa. Ta` esangka kan, kadhaddhian ta` esangka ta` maste bharang se jhube` tape bisa dhaddhi bharang se bhagus alias kaontongan.


Bannya` sateya se arekrut koki e restoran ben rumah makan terkenal lalake`. Arapa? panengnga bhutoh tenaga se bannya` ghebey alako e restoran. Bannya` pakakas se berra` se pajheddhe tenaga lalake` se mampu ngangka`, ben jham kerja se abit ghebey massa`. Salaenna ruwa emosina lalake` se ghampang e kontrol etembhang bebini`. Pera` pagghun se pekkeranna reng awam mun lalake` jhe` alako apa se dhaddhi kalakoanna reng bini`. Padahala secara keterampilan ben laenna, lakae` ye ta` kalah soal masa`an ben bebini`. Jhe` pernah minder mun para lalake` ngode terro dhaddhiye koki pas ngala` jirusan tata boga contohna pas asakolah molae dari SMK.


Pak Muslim ben bu saleha andhi’ anak nyamanah Ririn, Lusi, Husna ben Rahmi. Potranah Pak Muslim ben bu Saleha la jha rajha kabbhi mon can reng madhureh la Dhi bhasha. E shittong Bhektoh Pak Muslim arencana aghebey aghinah roma tanean lanjhang se ekaghebey aghinah dhe ana’en makle mon la akeluarga tak saleng atokaran pas la andhi’ beghien beng sebheng. Lebhurreh tanean lanjhang mon andik kaperloan pas dheri reng orenggannah serghep dhing sittong bedhe se minta tolong pas dheteng kakabbhi. Pangaterronah pak Muslim ecareta aghi ka bininah bu saleha. Samarenah arembhek ka bininah Pak Moslim pas langsung nyareh pang lakoh se bisa aghebey aghi roma tanean lanjhang. Pojurreh ana’en Pak Muslim akor tak saleng re erean pas saleng serghep mon pak so embu’en parlo otabe minta tolong ka na’ potonah.


Teppak SMP sampek SMA neka kaula lok toman terro mentah laptop ka ebhu, sebab kulah lok ghaduwan laptop jaruah. Akherrah teppak kulah SMA neka, kulah nekat menta Laptop semmoh badeh maksannah juah. Neng kamarrah ebhu kaula agessah jha' kaula terro laptop. Lajuh ebhu neka adhabu, olle dimmah pessennah neka mon melleah laptop. Kulah keng lok terro onengah pokok kodhu badha, kadhineka pekkerannah kulah. Sebab napah pole se eka'arebbhin manabi lok melleh kulah mon ngerjaen tugas jaruah kadhinapah mon sobhung laptoppah. Akherrah ebhu, adhabu ka mbak kulah neng hp alias nelpon soro nyareaghin laptop bekas neng toko eletronik neka. Ban kalagghuna alhamdulilah capok badha jughan laptop mode ban bekkas oreng parlo saenggha kulah ghaduwan laptop makeh bekkas.


Bima andik sepeda listrik anyar emelleagih bapak'en. Bapakna Bima mellehagih sepeda listrik margenah Bima semesteran berik mareh rangking settong neng kellasah. Sepeda listrik se melleh jiyah argenah lemak jutah, Bapakna Bima melleh neng toko sepeda ngajek Bima. Edhissah Bima melleh sepeda listrik se bernanah celleng, sepeda jiyah pas ecobak gelluh edhissah san mareh majer pas egibeh mole. Sepeda listrik jiyah ecobak Bima ngelelengen romanah ben egibeh Bima mon mangkat bik mole sekolah, makle setiyah lok nagghin eanter bik ekonek'en pole bik reng tuanah. Bima cek sennengah pas andik sepeda listrik riyah, polanah lakar deri abit terro sepeda riyah ben terro padeh bik kancah se laen se nyambih sepeda listrik dek sekolanah.


Bis ajiyah mobel rajeh se bisa ngangkuk bennyak oreng ben nganter dek tojhuwennah. salah settong jenis bus ajiyah bedeh bis mini otabe bedeh se essebhut jughan bis elf. Bis mini riyah okorannah lakar lebbi diddhik korang lebbi 16-21 oreng ebhideagih kalaben deri rajeh kennek'en bis. Mon ngebeh rombongan diddhik lakar nyaman nyewa bis mini bein.  Bis mini riyah lakar segghut esewa oreng mon entar ngelencer ngebeh rombongan. bentuk'en bis mini riyah lanjeng ben semmo bulet. Mon nyewa bis mini riyah bisa gennak bik supirrah. Mayuh mon terro ngelencer wisata ben ngebeh rombongan se lok pateh bennyak bisa nyewa bis mini bein, argenah jeuh lebih ngodeh kennengan ketojuk'an nyaman ben lok nagghin ongghe toron mon ajhelenan ngangghuy bis mini.


Kagiadhen Preien sareng kancah otaba kaloarga neka manabi manorot kaula ghi cokop neng roma bhi'dhibi 'edeng. anapah? Hal neka sala settongah ghabay dha'kasalameddhan badhan dhibi'manabi badha neng jhalan. Napah pole SE jhae sareng kaloarga ban Reng tuah, ampon neka bisa Lok daddhi preien SE a kessan.  Kagiadhen nah napah Bein manabi neng roma. Salah settongah ghi kan Ngakan bhareng otab bhasannah neka run dherrun neng sala settong compo'na nak kanak otaba manabi sakaloargha ghi neng compo'tuah sadhaja. Sampeyan cokop aseddhia, kakanan enoman ban film se bhakal e tegghueh. Sebab neka SE paleng penteng. Ghi, manabi sampeyan terro hemaddeh le aghebey dhibi'. Ongghu lebur Mon paapah ekelakoneh bhareng.


Ahmad entar norok bapak'en dek tasek deri gulagguh. Ahmad ben bapak'en entar nyareh jhukok  se ejhuwel bik reng-oreng se mareh deteng majheng malemmah. Kocak'en bapak'en Ahmad mon melleh jhukok langsung neng kennengah edinnak argenah jeuh lebbi ngodeh ben jhukok'en gik odik ger-segger. Teppak'en ahmad ben bapak'en gik buruh deteng, bedeh parao se gik anyar asander ben ngebeh benyyak jhukok, pas ejelling jiyah kenalan langgenan bapak'en Ahmad mon melleh jhukok dek kassah. Bapak'en Ahmad pas langsung ngentaren oreng jiyah pas melleh jhukok  cakalang se je-rajeh ennem. San marenah majer dek oreng se ajhuwel, Ahmad bik bapak'en pas langsung mole, keng pas teppak ajhelen Ahmad ngetelak bedeh oreng se ajhuwel peteng, Ahmad ngocak dek bapak'en mon terro peteng kiyah. Bapak'en Ahmad pas mellehagih peteng sekilo gebey anak'en.


Teppak ghik bedeh neng peraoh motor, deri jheu hedeh bisa ngetelak sittong pulau se lok pateh rajeh bik bernah se ijo se lebbi dominan. Teros e hiasen bik aeng tasek se bernanah bhiruh semmoh ijo. E tamba pole aeng tasek eng se jernih sarah, ngebey lok sabbher ghebey dhulien amaen aeng ben nyelem dek dhesar tasek. Teppak bedeh neng pulau ajiah, wisatawan e sambut bik bentangan paser pote se e ampar ngelenglengen pulau. Pasirreh cek lembutteh ben ketelak bherse. Pemandangan riah bisa e temmoen selama wisatawan mangkat ben attol dek Gili Labak. Pemandangan alam neng pantai se ghik asri ben alami.


Tang kakak aceretah jhek berik marenah ngakan seafood neng restoran. Benyak endhe rapah mun tang kakak jiah. Kocaeng ngakan sefood jiah e yampar kakanannah e mijeh. Biasanah mun ngakan neng restoran jiah e sabek neng pereng, laen bik e jiah eyampar ngangghuy plastek. Deddhi ngakannah jiah reng-bhereng bik kancanah. Osok-eng benyak, bedeh peteng, bedeh odeng, bedeh kerrang. Selaen jiah, e campor kiyah bik yor-sayoren engak jhegung bik wortel. Pelean pelappanah jughen a cem-macem, bedeh sepedhes, bedeh se balado. Deghik biasanah e kakan bik nasek. Pokok-eng tang kakak se a ceretah jiah ngocak cek nyamannah ngakan e dissah. Ken majerreh larang kiyah.


Mun malem jum'at biasanah neng langgher bedeh kompolan kaaghuy macah Yasin bik tahlelan. Biasanah mbo-embo padeh ngater jejen kaanghuy kompolan jiah. Tang mbo terro merik-ah pes-pes gheddeng. Jejenan jiah se e kakebey derih tepong a esseh gheddeng pas e bhungkos bik deun gheddeng pas e tuap. Rassanah manis ben lemak polanah e berrik santen e tepongah jiah. Pes-pes e kakebey bik mbo derih siang. San la sore kareh e tuap sopaja ghik angak bektoh e yater aghi ke kompolan. Kompolan e mulai marenah magrib. Jejen pes-pes bisa e yater derih sore. San depak ke kenengah se kompolan bedeh mbo-mbo laen se ater jejen kocor, gheddeng guring, ben bedeh se aghebey kopi.


Kadaddhian se elakoneh manabi bhaktonnah a pede neka lakar acem macem, melanah sampeyan sadhaja bhakallah nemmo aghin pan saponapan ka anean jareah se lok toman e ghedugeh sabelummah. Kalabhan dhari paneka cokop pabennyak neat bhein melanah a pede jareah lakaran kodhu neat aghin ghebey kasehaden. Toman ghi, kulah neka aberkak neng tenga jhalan kadheng ba tiba kepelengan, ban se paleng sarah neka toman tecoccok ka pakoh. Saenggha hal se kodhu sampeyan neka seap aghin sala settongah engghi ka'dhinto kaselameddhan ban kodhu bik tengateh manabi alan jhalan ka'dhinto. Sopajha hal jareay tantonnah aman ka sampeyan teppak a pede otaba ngalakone hal se sae akadhi olahraga ka'dhinto.


Bakto nyongngo' filem "The Life Of Pie" engko' olle pangajharan odi' se bannya'. Pie se ngambang eyattas tase' abhareng ban keban alas enga' macan bisa odi'. Sanajjan ta' ghampang tape Pie ta' toman nyalaaghi kabada'an ban lako ajhuwang kaangghuy odi'. Sanajjan oreng seppona sedha eyanyo' omba' raja tape na'-kana' reya pagghun nyare cara da'remma se bisa'a odi' tape ta' marogi ka keban se bada e parao kenne' seetimpa' dhala aherra bisa akor ban macan se sabellunna ngakana aba'en. Mon ghita' nyongngo' dhuli nyongngo' ongghu lebur sara ban ta' kera rogi. Filem India sebta' ta-cintaan reya ngajhari odi' jha' ta' ghampang keng kodhu teptep ehlas ban usaha tor parcaja da' ka takdirra Allah.


Dita molean sekolah bingong polanah degghuk bedeh pelajheren olahraga, degghuk esoro ngebeh bal gebey basket. Kareppeh Dita messen melleh onlen, keng Dita lok engak  aherrah setiyang posang dibik. Dita nelponin cah-kancanah menta tolong pola bedeh se taoh kennengan se ajhuwel bal basket riyah se semmak bik romanah. Abit nyareh ben atanyah dek kancanah, pas bedeh tretannah Dita se abele mon jiyah andik bal basket, Dita olle ngenjem keng soro lekkas epebelih mon mareh. Aherrah Dita ngenjem bal basket andik'en tretannah, keng lakar tretannah Dita riyah pelak amaen basket mangkanah sampe andik bal basket jughan. Dita nepak'en jenjih san mareh eangghuy gebey olahraga, langsung epebelih bal jiyah dek tretannah bik asakalangkongan.


Sapa se ta' nyangka jha' tang oreng se engko' sennengnge neng dalem olahraga rekket areya oreng se paleng ngoda olle juara. Taufik Hidayat, oreng se senneng maen rekket bakto 1998 la bannya' ekennal oreng. Omorra neng bakto 1998 areya dapa' ka petto bellas taon. Taufik dhaddhi pemaen se paleng ngoda neng dhunnya, se bannya' narema hadia. Neng 1999 gelar Indonesia open Taufik olle. Sampe' taon 2000. Pas neng taon 2001 Taufik ta' olle. Tape eghante'e neng taon 2002 sape' 2004. Pas olle pole neng taon 2006. Tape Taufik areya ta' toman olle piala neng piala Sudirman ban All England. Musona ra'-berra'. Tape maske dayya, Taufik la merri' bannya' piala ka Indonesia. Sampe' olle emmas keya. Sampe' seteya nyamana pagghun ebhut-sebbhut bi' oreng dhing bada lomba rekket.


Ayoh manabi sampeyan terro onengah roti Gembhul neng daerh pejagan Bhangkalan neh. rassannah acem macem ternyata. Kulah paleng senneng nekah rassah coklat lotus, bohhh la rassannah mantap sarah napah pole e kakan pas nga'-anga' aruah. reghannah coman 20 ebhu an badha jughan se paleng mode areggha neng coma 12 ebhu. duh tak cek sarannah neka modennah. pokok eng ngarekomen sarah kuleh dha' panjennengan sadhaja. Manabi sampeyan terro akeremmah, marah kulah mukka' jasa titip neka ryah. mode, neng coman 4 ebhu bein ongkirrah. sampeyan coman nga WA bein ka nomerrah kuah. Lok usah mejer parkiran bhan sampeyan cokop adhantos neng compo'eng bhi' dhibi' edeng.


Sereng ben rutin olahraga riyah lakar beccek gebey bhedhen ben kesehatden. Apapole mon eberenge ben ngakan kakanan se sehat tentonah bisa ajegeh dek berrek bhedhen ben bisa ngebey muwah sajjen raddin. Sereng olahraga bisa nyebebagih peredaran dere riyah lancar se bisa ningkatagih oksigen neng dhelem bhedhen. Oreng jheman setiyah pasteh kiyah terro andik bhedhen teggih ben lok endek ekocak pandhek ben se laennah, salah settong manfaat olahraaga kaden aloncak, renang se elakoneh rutin neng olahraga jiyah tentonah bisa nolong nambah teggih bhedhen, tapeh lakar lok sekaleh pas langsung nambah teggih tapeh perloh lateyan rutin ben sereng. Pokok'en mon olahraga riyah nomor settong koduh semangat.


Polana atokar bi’ emma’en, Sangkuriang nyeggha dari romana. Dayang Sumbing, nyama emma’en, sossa ban adu’a’ ma’le pagghun raddhin ban tatemmo pole bi’ ana’en. La abit, Sangkuriang mole ka kampongnga. Dhisa jiya bannya’ aoba. Neng jhalan nyare emma’en, Sangkuriang tatemmo bi’ reng bine’ raddhin, toro’en jiya emma’en. Sangkuriang terro pas langsong alamar ngajhak reng bine’ jiya akabin. Neng settong bakto, Sangkuriang menta Dayang Sumbi nyerreddhi odhengnga. Bakto jiya keya emma’en ajhelling bada lapeddha loka se pada bi’ andi’en ana’en. Dayang Sumbi sadar jha’ reng lake’ se menta dhibi’en jiya ana’en. Dayang nyare cara ma’le Sangkuriang burung akabin bi’ dhibi’en. Mare acareta jha’ dhibi’en emma’en. Sangkuriang ta’ partaja. Emma’en andi’ duwa’ sarat ma’le bisa akabin bi’ dhibi’en. Sangkuriang soro ghabay bendungan bi’ sampan sabellun mataare kalowar. Para’ mareya, Dayang andi’ cara se terro ta’ madhaddhiya jiya. Bada hasella, Sangkuriang pas marosak ka pa-apa se ekaghabay. Pas dhaddhi banjir neng dhisana. Pas sampan se mare ekaghabay jiya dhaddhi ghunong se esebbhut ghunong Tangkuban Perahu.


Bulu tangkis manabi bhasa Madhurannah neka a maen rekket, engghi ka'dhinto sala satu cabang olahraga se paleng kulah sennenge jughan bhakto ghi' kanak. melanah dhari paneka sebab olahraga jareya bisa matengghi badhannah oreng. Cara epon cokop ghampang ta' keng le nokol bulu nah jareya epon se  e ka'dhimmah patang tokol dhari pemaen sareng labennah. Mela dhari ka'dhinto kulah jareya saongghuna la ampon ngoladhi cara maennah epon molae dhari lambannah ghi' kanak neka. Mela dhari jareya sampeyan kodhu onenge paponapah carannah sopajha bisa lebbhi taoh pole. Hal jareya kodhuna sareng latean se ben areh aghin ban e terros aghin molae dhari lambanah ghi.


Litang reya aropaaghi nyama kennengngan ibada aghama Khonghucu se bannya' bada e Indonesia. Baktoreya la bada lebbi dari 250 Litang se ebirjhi' e sakabbhinna Indonesia se bada e baba naongan MAKIN (Majelis Agama Khonghucu Indonesia) ban organisasi pusatdha reya MATAKIN (Majelis Tinggi Aghama Khonghucu Indonesia).Tandha kennengngan  ibada kasebbhut salaen altarra se aesse Kim Sin Nabi Kongzi otabaKhonghucu, jhughan biyasanyma bada lambhang "Mu Duo" otaba Bok Tok (dalem dialek Hokian) iya areya aropa ghambhar Genta kalaban tolesan aksara 'Zhong Shu' otaba Tiong Sie (bhasa Hokian) artena "Satya ban Tepasarira/Ngarte Rassa" se aropaaghi inti ajharan aghama Khonghucu. Parkara reya pada kalaban Dhabuna Nabi Kongzi dalem Ketab Lun Yu: "Apa se aba'en dhibi' ta' terro, jha' baghi da' oreng laen".


Yeee akhirreh engkok nyoba arung jeram! Bhunga jiah sederhana, sesederhana mon sala sittong deri bucket list tekkah. Maklum jhur ngonjhur neng ban neng songai Bahorok mareh, body rafting neng Green Canyon Taiskmalaya kiah mareh, nah pas impian ngelakonen arung jeram tekkah rassanah jiah bhunga luar biasa ben ghik bhuruh tekkah neng Famtrip Jhebeh Tengnga bhereng blogger kece ben hits kami reng bhereng ngelakonen aktivitas arung jeram. Yeh paleng njek Magelang lok cuma Candi meloloh, wisata arung jeram Magelang kiah lok kala serunah. Sekitar kol 9 kami depak neng basecamp Progo se lokasinah teppak neng sittong area bik Hotel Puri Asri, Magelang.


Neng barta bannya' na'-kana' ngaolle kajhuba'an darina segghut ghallu amaen game. Maske game se ekamaen game se ekasennengnge, arowa ta' maste olle kaghuna'an se bhaghus. Cem-macemma en-maenan, masek sefaddha ghabay oreng senneng, arowa pagghun bada cala ban mamfaaddha. Keng calana, arowa bisa keya loppa bakto ban olle sake'. Bhaghus sake' se bada neng matana otaba se bada neng tanangnga. Tako' mon keng segghut ghallu, tako' bada bhadhan se sake'. Bisa keya sake' mon orengnga loppa se ngakana. Ta' emo' polana senneng amaen game. Bhadhan lemmes tagher ta' ekapekker. Mangkana, bannya' oreng penter ngoca' neng barta jha' ngangghuy hape otaba amaen game, arowa bada batessa. Jha' sampe' alebadhi bates-bates ajiya ma'le ta' dhaddhi calana ka aba'na dhibi'.


Mun terro alpo`na dhaghing ajam, sateya la nyaman bede alat canggih se nyaman presto. Cokop pamasok dhaghing pas dhina neng panci presto, degghi` mun la kera-kera 20 menit, pate`elah komporra. mare ruwa dhina sakejjha, nyamanlah. Dhaghing la alpok. Pertama kali engko` angghuy presto ye bhuru bhai, polana mun pas massak e bengko riya repotta tang oreng tua pade la ta` pate nyaman mun ngakan dhaghing ajam mun ta` ce` lembu`na. Kodhu angghuy presto bhuru nyaman akael. Ontong ebalai carana angghuy presto, mun ta` ebalai engko` palang ongghu pas la kompor epate`e magghis ebukka`a langsung prestona. Ontong abale ghellu ka ebok, ternyata jhe` bukka` ca`na, mun ebukka` degghi` bisa ngalto` jhuko`na ben aengnga ngaluwa ekenneng ka mua.


Ngenep neng hotel Camplong 2 are keng polana bada acara Palateyan. Bakto jiya partamana engko' ngenep neng hotel. Anina ta' arassa tedung neng hotel enga' keng kamar kosan. Tada' aeng anga'en mon mandi, kakanan ghun cokop tada' ghu'-ghangghu' sakale. Sabun e jiddeng neng settong andok keya neng settong. Se bada e kamar 3 oreng keng parabhut pandina coma settong. Mon alamma ya lebur jha' la tase' ban pengghir sereng. banneyan maso hotel-hotel bintang 3 otaba bintang 5 se bada e kottha raja. Apa keng polana banne messen kasaorengan pas da'iya. Engko' lakar ghun coma narema konci pas maso'. Se messen reya panitia lalampa'an se dari MKKS Sampang.


Bedeh pole se e debatin bik reng-oreng se ngakonah pecinta buku; jhek beberempah oreng lok andik kemampuan se nyokobhin ghebey mecah buku. Padahal marghenah sittong; seseoreng teppak mecah noles neng sosial medianah komentar-komentar pribadinah. Beberempah oreng se ngakonah aktivis literasi tebhenah dheng-bedheng lok taohderi dimmah meddhul ben cak-ngocak'en. Oreng se akomentar e sangghu lok paham konteks ben korang cocok mecah buku se berrek. Padahal e delem sastra, pembaca bisa neremah sittong teks deemmah bhein caranah. Maksuddeh ajiah lok kodhu pembaca se paham se mecah sittong karya, marghenah karya e ghebey male bisa e becah. Deri jiah, rassah sombong ben superior deri reng-oreng se paham dek sittong becaan berrek jiah kodhunah benne nonton dek cak-ngocak'en, tapeh merik informasi ben nonton oreng laen.


Oreng Madureh lakaran pelak mun e soro a massak. Sala settong kakanan se bedeh neng Madureh Nasek Petis (Nasi Petis). Se ekocak nasek petes riah nasek se berrik na-bernah jhukok. Benyak jhukok se e kesanding. Bedeh deging sapeh, bedeh telor, bedeh tomis ghengan buncis, bedeh mihun. Biasanah nasek petes riah e seram bik kuah santen. Mun terro taoah a gebey nasek petes, settong siap aghi deging otabeh rok perrok eng deging sapeh pas eberrik pelappa ghennak massa aghi sampe nyerep bumbunah. Kedue, gebey kuah petes derih beng mera, beng pote, pelappa ghenak, santen, ben pettes. Ketello, siap aghi nasek, deghing, sayoren, pas seram kuanah e atassah.


Ani mole deri sekolah pokol setengah sebeles mon areh Juma'at. E dhinah Juma'at riyah Ani le ajenjiyen bik kancah sekellassah terro amaen dek Long Gladek.  Long Gledek riyah kennengah epengghir tasek, ngara bisa esebbut jhugen pantai. Edhissah Ani terro foto-foto bik kancah kellassah sambi ngakan dek berung se bedeh neng kassah. Ngakan dek berung Long Gledek sambi ajelling tasek lakar cek lebuurah apapole pas bedeh angin sepoi-sepoi. E kak'dhissah Ani bik kancanah pessen kakanan jhukok bakar ben ajem bakar. Kakanan se ejhuwel argenah tak seberempa larang, apapole Ani sekancaan le patongan gebey ngakan edhissah. Semarenah ngakan, Ani ben kancanah entar len-jhelen dhek penggir tasek sambih to-foto, pas teppak'en foto bedeh monyet deteng neng adek'en mereka, Ani ben kancanah padeh tekerjet pas agellek reng-bereng.


Film Atonement jiah film romansa paleng bhagus. Film riah nampilaghi ceretah se delem ben menyentuh tentang pengampuan ben pemahaman. Akting pemainnah memukau sarah, akadik Saoirse Ronan dheddhih Briony Tallis ben James McAvoy dheddhih Robbie Turner. Film riah ngeghembherin masa perang dhunnyah ke sittong se ongghuen nyatah ben mengharukan. Film riah kiah nyajiaghi konflik emosional se kompleks ben memikat. Sudut pandang bhidheh se e angghuy e film riah ngebey film gheressah dinamis. Dialog-dialog'eh se genteng ben bennyak maknanah e kalak deri novel aslinah se e toles bik Ian McEwan. Penyutradaraan se genteng deri Joe Wright se bisa ngodik'in ceretah secara bhagus e layar. Musik se nyaman e angghuy ben andik rassah pas dek film-ah se merrik kesan nguataghi suasana emosional.


Ngelokneh olahraga riyah bisa megenteng dek mood otabeh perasaan searean. Paleng nyaman olahraga riyah lagguh, kaden mon oreng terro olahraga alen-jhelen sokoh paleng nyaman riyah marenah abhejheng sobbu. Deddhi bisa olahraga teppak gik abek petteng sambih adentek ben negguh mataareh terbit. Udara teppak jiyah gik cellep ben sejuk deddhi nyaman gebey anyabeh. AJhelen sokoh mon gik lagguh riyah tak perloh abit, cokop setengah jhem sampe sejhem bein. Olahraga ajhelen sokoh riyah bisa ajhegeh dek kesehatden bhedhen, oreng se sereng otabe rutin ajhelen sokoh riyah bisa nyehatagih dek jantung. Bedeh penelitian se nyebutagih, oreng jheman semangken riyah bennyak kenneng penyakek jantung polanah males ajhelen diddhik sepeda motoran, aherrah jantungah deddhi lemah.


Biasanah mon nak-kanak andik bektoh kosong sereng ngegunaagih bektoh jiyah gebey amaen. Lego maenan se biasanah esennengen nak-kanak lakek, tapeh bedeh jughen nak-kanak binek se senneng jughan amaen lego. Lego riyah maenan bongkar pasang tellok dimensi, se andik bennyak macem bernah. Bentuk'en lego benyyak se kotak bedeh se kennek, rajeh ben semmo rajeh. Maen lego riyah bisa nyoson ben agebey bennyak macem bentuk. Cara amaennah gempang kareh esang-pasang bik potongan lego laennah.  Bentuk seng sereng egebey mon amaen lego ajiyah menara se teggih, otabe agebey bentuk bereng se beeh e sekitar. Maen nyoson lego riyah jughan bisa deri ngorotagih bernanah. Maen lego bisa kedibik'en otabe ngajek kancah makle lebur bedeh berengah.


Ca'na penelitian reng bara' ngoca' mun ngakan coklat otabe se nis manis bisa maelang sompek. Pajhet iye manis ruwa bisa maongghe rasa senneng ka pekkeran. Ta' pera' coklat, laenna misalla es krim ye mun reng stres coba' masak ngakana se accen otabe seddhe', paste tambeh nguso'an alias ta' paraddhu. Mun manis poko' pas ka jhulena oreng, sakone' bannya' gi' ecoba'. Coklat, es krim, camilan se manis apa bhai esaranaghi dhaddhi kakanan se bisa ngorangi otabe maelang sompek. Mun ta' paraddhu ye coba kakanan se rammi ben bannya' se senneng. Bisa nengghu e internet. Bisa kiya nyare neng aplikasi online kakanan, pas kare mece' mesen lah beres. Ta' usah emo' nongkrong e luar mun males kaluar.


Bhakto areh ahad kaula sareng kaloarga entar ka Hotel neng daerah Sorbhaja ghabay ngenep otabah bahasannah neka staycation. Nah neng ka'dhinto neka sala settong careta se paleng areggeh ban ghaduwan kessan se paleng sae dhari preien se la ampon kiyta sakaloargha lakoneh. Melanah hal jareya masemmak hubungannah antara settong oreng ban salaennah. Banpastenah kodhu bisa saleng nyayangen settong areng salennah jughan. Kabadhaan teppak preien neng hotel neka cokop keng en maenan sakaloargha tanpa negghuk hp sama sekaleh ban lajuh e tengale pole, melanah hal jareya lakaran maghabay sataretanan neka tambah cekkak ban awet. preien se paleng a kessan ban ghaduwan arte se dhalem.


Neng pasar banne ghun bada rap-orap. Neng pasar biyasana bada keya se ajhuwal lopes. Kennengngenna biyasana apolong bi’ reng ajhuwal rap-orap. Lopes ajiya ebhu’let bi’ daunnna keddhang. Lopes areya biyasana abak rekka’. Polana dari plotan. La mon lopes, ajiya bisa eberri’ ghula. Banne ghun bisa pole tape kodhu bada ghula cobbhu’en. ghula cobbhu’ arowa bada se abarna mera. Bada keya se abarna coklat. Rassana laen lakar. Lopes ajiya bisa keya ecampor bi’ plotan se ta’ ebhuklet daun keddhang. Lopes ecampor bi’ ennyor pas eberri’ ghula. Na’-kana’ kene’ biyasana kenceng emelleyaghi emma’en lopes. Koca’en nyaman ka eberra na’-kana’ kene’. Mon neng roma biyasana dhingla dapa’ ka bulan powasa, bannya’oreng ajhuwal lopes neng pengghir embong.


Taman Nasional Baluran Situbondo, salaenna bede objek wisata laenna enga` pantai bama, Taman Nasional riya bannya` keban hutan se gi` e lestarikan. Majerraye sapaket bi` cem macem wisata e dissa`. Jhalanna ye lebat Situbondo pas katemmu alas Baluran se paleng paddhu teros masok sampe` nemmu parkiran, marena majer tiket ghellu, mare majer tiket langsung ka tempat se e tojhu bisa ka bekol, pantai bama otabe ka alas Baluranna ghebey negghu keban-keban se bede e dissa`. Mun entara ka Pantai Bama se e paddhu, kodhu lebat alas se bannya` kebanna. Bede motak, kerbhuy, badak, keddheng, merak, ben macan. tape mun macan tak pate etangale soalla bede e dalem kadhibi`.


Areh minggu, Ulya tak andi' kalakoan. Re saareh ghun dung-tedungan maloloh. Polanah bhusen, ulya pas amain hape ben tatemmoh moso resep jhejen ka senengannah. Pancake ghebeyen dhibik. Ulya cek sennengah ngakan pancake polanah nyaman ben bisa angghuy benyak macem tambeen toping. Ulya pas aghebey pancake dhibik ning depor. Mareh acampor teppong, telor ben aing, ulya pas ngoccok adonan sampe ratah kabhi. Samarenah jeriyah ulya pas nyareh teflon ghebeh aghuring pancake moso apoy kening. Bekto nyareh teflon jariyah pas ta' etemmoh. Atanya ka ebok, ternyatah teflonah rosak. Akhirrah pas adonan se la siap karen eghuring, esabek pola ning kulkas. Ulya pas mangkat nyareh teflon anyar ning toko.


Waisak reya are rajana oreng se parcaja ka Bhuddha erajaaghi bhan Mei teppa' e are tera' bulan otaba kalaban sebbhudhan laen iya areya Purnama Sidhi. Are waisak elakone kaangghuy ngemotdhi Trisuci Waisak reya tello' kadhaddhiyan molja, reya kalaheran, panerrangan aghung, ban sedhana Buddha Gautama. 1. Laherra Pangeran Siddharta. Pangeran Sidharta laher dhddhi settong oreng Boddhisatva. 2. Pangeran Siddharta ngaolle panerrangan aghung. Di usia 29 tahun, Pangeran Sidharta adhinaaghi istanana kaangghuy atapa dhaddhi Bhuddha tor nyare kebhibbhasan dari omor towa, Sake', ban mate. Amargha sabellunna tapangghi sareng oreng-oreng nespa se odi'en ta' ontong ban ta' bhjjhra. 3. Pangaollena Parinibbana. Kadhaddhiyan reya aropaaghi wafatdha Bhuddha neng omor 80 taon.


Manabi tellasen kaula sareng kaloargha kaula neka pati heboh san malemmah. manabi neng kaloargha kulah jareya se paleng dibuh wkwkwk emlannah koduh rajeh roh pestannah. Sabelummah tellasen ghi apokpak ruah se amassa'ah. neng roma teppak gulagguna jareya a yap siyap motong ajhem. A jhem ghu lagguh la e potong gellun lastarennah jaruah pas e bhutbhut. Nah marennah e bhutbhut pas e becco. nak kanak se alakoh ajhem, ebhu se alakoh lappannah. Ajhem san mareh e berseen pas e kellah lun teros lajuh neka pas e massa'en. Pokok manabi tellasen jareya masakannah bennyak sarah. Ghilok se ngebey gar agar, ban merres patennah, ngebey topak ban laen epon. Tapeh rassannah senneng ruah sebab san la tellasen bannyak oreng ka roma ban ngakan bhereng.


Bhakto SD Paneka kulah Toman e pakon guruh soro noro' lomba nyanyi lagguh daerah. Kaula akherrah e soro mele Soro nyanyi lagu apah se e ghabay persembahan jareya. Akherrah kulah a nyanyi Kembang Malate Pote. Salah settong lagguh Reng Bhangkalan se nyareta aghin settong kasultanan se badha neng bara' Kottah Bhangkalan. Melanah sabbhan parsiabhannah epon, sabulan sabelummah lomba neka e molaen kaula la ampon a latean sareng guru seni budaya ban la ampon e siap aghin sadhajana properti molae dhari klambih persembahan sareng gergennah ka'dhinto. Parsiabhan mental sareng kasehadan suara ghi kodhu e jhaga ban tak olle ngakan se dhen bedhen napah pole SE amennyak ban maghabay bathok tornpilek saenggha suarannah bisa stabil.


Manabi sampeyan oneng kisannah nabi Adam se bhakto e patemmoh sareng siti hawa. Jha' dhalem ca' madhurannah neka dha'iyeh caretannah. Bhakto neka Adam atemmoh Hawa dhalem mempennah atas perentah Allah ghabay tedung maistirahatghin badhan. Siti Hawa neka reng bine' se paleng raddhin, ban katoronannah neka bhakal dhin raddhin sampe' kiamat mangken. Akherrah Nabi Adam neka jatuh cinta ka Siti Hawa. Adam akherrah tanngeh dhari tedhungah ban Siti Hawa la ampon bedeh neng seddhi'eng Adam. Sampe' Nabi Adam neka dhele kaloar syahwat ban Siti Hawa adhabu "Se'enndhi gellun jhe' lakone sebelum badha mas kabinnah". Lajhu nabi Adam atanya "Apa mas kabhinnah ?" Allah adhabu "Berri'aghin jariyah mas kabhin sareng meca'aghin Shalawat dha' tang kekasih Muhammad SAW'. "Sapaeh nekah ?' Tanyah dhari adam "ariya anak ban kompoyyah sampeyan dhagghi' ban eotos daddhi nabbi se terakhir". Akherrah Adam ban Hawa neka amantan teppa' areh Jumat.


Sabben areh Ahad gulagguh, Anita sereng ngajek alek'en ajhelen sokoh, biasanah Anita ben alek'en mangkat pokol lemak gulagguh ajiyah  gilok omber mataareh gik semmo petteng. Anita ben alek'en biasanah ajhelen e mak-semmak romanah kaden neng taman e seddhik'en romanah otabe ngelelengin komplek perumahan. Anita ben alek'en biasanah mon len-jhelen jiyah sampe omber mataareh korang lebbi sejhem sampek sejhem setengah ra-kerah pokol setengah pettok. Mon molenah deri ajhelen gulagguh jiyah, biasanah Anita ben alek'en pas melleh sarapen sekalean, biasanah Anita melleh nasek pecel mon alek'en melleh nasek jhegung. Ampo nak-kanak duek jiyah ngandok ekakan neng berungah ampo kiyah egibeh mole ekakan neng romanah.


Barista ajiah sala sittong profesi se e kocak keren ben bennyak peminatteh setiah. Mon ngeding cak-ocak barista tentoh se lebet neng pekkeran ajiah kopi. Barista ajiah sebbhuten ghebey oreng se andik keahlian khusus ghebey ngebey ben nyajiaghi enoman se dhesarrah espresso, ajiah enoman kopi se ekstraksi ngangghuy mesin khusus (mesin espresso). Biasanah barista lakar alakoh neng kedai kopi otabeh bar. Keng lok cuma nyajiaghi enoman, bedeh bennyak hal laen se e lakonen bik peracik enoman riah. Neng praktekkeh oreng se e kenal dheddhih peracik enoman riah kiah andik tanggung jeweb dek mesin kasir ben nge-handle kabbhi masalah se bedeh neng kennengan lakoh. Biasanah gejinah profesi riah bitongannah per jhem.


Manabi cah-kancah toman entar ka pasar pasteh serreng atemmoh jhejhenan se anyamah kocor. Kocor riyah selaen egengghuk biasa, sereng oreng seppo pas eghebey tambul e talam mon mabedeh agih acara slametden. Oreng mon aghebey kocor ebentuk bunder ben bernanah cem-macem keng kapranah abernah coklat, pote, mera bik biruh. Ngakan kocor riyah keng aminnyak'an polanah adonan kocor riyah eguring dek minnyak panas. Tapeh, magghi deiyeh ngakan jhejhen riyah nyaman polanah rassanah manes so gering penggirannah. Cah-kancah mon terro ngakan kocor riyah lok nagghin aghebey dhibik, dek pasar bennyak oreng ajhuwel pas argenah cek modenah coman duebuh lema ratos ropiah, le bisa ngakan kocor se nyaman sakanca'an. Mayuh cah-kancah kodhu ngakan kocor riyah mon mareh arassaen settong, pasteh dhujen ben terro ngakan pole.


Bada settong kennengann se nyaman da' sakabbhinna oreng, towa otaba ngoda. Edimma pole bada kennengngan enga' reya, mangkana dhuli entar ka Asela. kennengnganna e pengghir sereng, endha ban nyaman. kakananna moda, magghi la ngajhakgha sapolo oreng ta' kera bangkrut. bisa melle jhuko' Kakap Tono se okoranna bisa eyokor maso essena essa'. Otaba ajam pangghang se moda. Mon andi' rejhekke abak bannya' bisa nyambi ca-kanca ban lowangnga ta' kera ma misken. Asela kennenganna nyaman, arghana kakanan moda, perna, bisa to-fotowan polana esadiyaaghi kennengngan to-fotowan. Keng kodhu antri polana kadhang oreng bhu'-tarebbhu' se afotowa. Keng nangghin te-ngate mon andi' ana' kene' kodhu jaga tako' tacabbhur ka tase' se bada e babana. polana Asela reya tengghi ban kennenganna ngangghuy ghladhak dari kaju.


Hotel Y andik review se bhagus kiah deri penghuni-penghuninah, tapeh nyatanah teppak attol kassah, bennyak oreng se kecewa bik realitanah. Bedeh laporan jhubek deri beberempah tamoy hotel soal keamanan kamar se koncinah rosak. Selaen jiah, kondisi kamar lok bherse ben korang nyaman. Peleyan kakanan neng hotel Y lok variatif ben sajiannah lok sehat. Lokasinah se lok strategis dan jheu deri kerammean, ngebey hp sossa olle sinyal. Sayangah make sossa sinyal, wifi se e taberin bik hotel kiah lok aghunah. Wifinah lok ajhelen ben dek beberempah kamar mala lok depak. Bik kabbhi kejadien jiah, arghenah hotel Y e katelak lok sesuai bik fasilitas ben lingkungan se e taberin neng lokasi.


Mon kake andi’ kennengnga se berrit otaba kennengngan se lebbi raja ban ekennal lakar berrit otaba mon bada reng entar, cobhana bannya’. Kake bisa ngonjhang oreng se bisa nari Mowang Sangkal. Tari Mowang Sangkal areya bisa etemmone neng Sumennep. Tape bisa keya eyonjhang kalowar Sumennep. Oreng Sumennep partaja mon ngonjhang tariyan Mowang Sangkal, arowa lakar bisa mabherse sangkal se bada neng kennengngenna. Polana tariyan reya bisa ngojuk bharang se nyossae. Tariyan reya bisa elakone dhing bada acara nyambut tamoy raja otaba tamoy dari jhau. Tari reya bisa eyonjhang bi’ bannya’ oreng. Bhaghus se bada neng Kotta otaba bada neng Dhisa. Kake bisa ngonjhang tariya Mowang Sangkal.


Nyiapaghi dana ghebey kabhutoan dadakan riya penting, ye nyamana odi' kan ta' kabbhi pade bi' rencana manossa. Sateya nyaman, lagghuna ta' nyaman. Sateya ta' nyaman lagghuna bisa olle rajhekke nompo'. Tape se paste dari odi' riya ye cobhana alias tantanganna. Bhumi ye moter, se attas bisa dhaddhi e babah ben ye sabhaligghe. Mangkana salaen abe' dhibi' reng dewasa se la ngarte, abe' riya ye mun la endi' keluarga, ajhari beremma odi' se biasa tape endi'sempenan. Ta' pera' mun terro apa bhai se dhaddhi terrona, tape ye kodhu siap ben parkara se ta' ekera, enga' sake', pesse ghebey kabinan kanca otabe kenalan, ben kecelakaan misalla, otabe kabadaan pas enga' COVID 19 se be'eri' duwe' taon abiddhe.


Selaen modal se lebbi mode, usaha romaan andik prosedur hukum se lebbi sederhana. Ajiah e teghesin bik Pasal 6 ayat (1) huruf b UU No. 3 Taon 1982 marghe Wejib Daftar Perusahaan. Delem peraturan jiah e toles jhek perusahaan kennek perorengan se e jhelenaghi dhibik bik se andik, otabeh keng melakoh anggota keluarga se semmak, ben lok parloh ijhin ben benne sittong bhedhen hukum otabeh persekutuan, lok wejib ngedaftaraghi usahanah. Ajiah e dukung kiah bik Pasal 4 ayat (1) huruf c Permendagri No. 46/M-DAG/PER/9/2009 marghe Perubahan Atas Permendagri No. 36/M/DAG/PER/9/2007 marghe Penerbitan Surat Izin Usaha Perdagangan, e dimmah perusahaan bik skala mikro, lok wejib ghebey andik Surat Izin Usaha Perdagangan.


Ghebey reng-oreng se cokop sehat, ngakan donat ghebey nyemil benne masala rajeh. Polanah donat ajiah kasempornaan ben kasempornaan kodhu e apresiasi. Toman ngerassaeh kispy kreme se angak? Otabeh donat se e berrik'in bubuk segher, bedeh esseh, otabeh se essean apah bhein deri rung-berung neng sekitarrah hedeh? Ajiah cek nyamannah. Ajiah se ngebey engkok mekker dek-adek eng, jhek ariah lok adhil bedeh sesuatu se rassanah senyaman jiah. Apah pole mon ajiah lok beccek ghebey abek eng hedeh. Tapeh engkok lok peduli. Lok peduli berempah bennyak han-bahan kimia se e pamasok otabeh sebennyak apah glikemis se e tambaen. Donat ajiah kuliner masterpis ben kodhu e apresiasi sebhagusseh.


Bada kakanan anyama Srabi. Asalla dari Solo, Jhaba Tengnga. Jhajhanna abak lembu’, ban andi’ rassa laen mon se neng Solo. Toro’en srabi reya bada keya neng Madhura. Kakanan reya ekaghabay dari camporanna patena nyeor dalem kabada’an ekella pas epadhaddhi lembu’. Dhagghi’ patena jiya esaba’ ka bajhan. Mare esaba’ ka bajhan, bajhanna rowa epalengleng. Ma’le dhaddhi bunter otaba bungkol ollena. Srabi reya mon neng Madhura ghi’ bada karena nyeorra neng dalemma. Biyasana lakar ekakan bi’ ghula. Bisa keya ghun coma eberri’ nyeor pole. Bada keya ghi’ usa eberri’ pate pole, se rassana manes. Mangkana mon srabi Madhura reya rassana lakar epaceya. Ma’le bisa esembu pan-apan neng attassa. Neng Solo reya, rassa se esare areya rassa srabhi aslina.


Sala sittong se e jhelling Reno ben maghebey reno takjub riyah nyamanah Bambu Runcing. Bambu Runcing riyah senjata se e aghuy oreng khebeh temor, khususnya ning sorbhejeh. Reno samarenah tatemmoh moso bambu runcing riyah pas enggak ka tugas dheri gurunah mon e soro gheney miniatur senjata tradisional. Alhirra reno ngalak bambu runcing ghebey dhedih tugasseh minggu deteng. Reno langsong entar ka toko lay-alat ghebey nyareh perlengkapan se e kabhuto, pas langsung aghebey miniatur bambu runcing.  Reno aghebey e cecel makle tak berrek. Kadheng olle bhentoan dheri kakaknah kiyah ben kadheng e pateppak moso bapaknah reno. Ghen la mareh, reno pas nyambih hasel karyanah ka sakolaan.


Ayoh tan tretan sadhaja, manabi sampeyan terro onengah carannah a massak langsong noro' bimbingan bein kellas a massak sareng Chef renata lebed zoom meeting ruah. Pendaftarannah areggha 200 ebhu bein per oreng. Biasannah nekah bu ibu otaba sampeyan sadhaja se terro ngajalane bisnis kuliner. Olle elmo jughan ban relasi se kuat manabi norok pelatihan ka'dhinto. Ampon la oneng kan Chef Renata neka oreng se terkenal daddhinnah jha' parlo kobater masalah teknik, cara, rassannah kakanan ka' dhinto. Napah pole, oreng neka daddhi juri neng settong acara lomba massak, daddhinnah ampon la Jago, ban ghaduwan bisnis kuliner jughan loh neng daerah Jakarta. Kerren sarah kan ?


Kakanan anyaman telkotel. Telkotel abarna pote. Kadhang abarna coklat. Telkotel ekaghabay dari teppong. Ecampor bi’ jhuko’. Jhuko’en arowa cem-macem se ecampor bi’ teppong. Teppong kanji bi’ darigu. Telkotel nyaman mon ekakan bi’ cengi otaba bi’ pettes. Mon ekakan lakar nyel-kanyellan. Telkotel areya padana kropo’ matta se ghita’ ejhemmor. Biyasana etowwap ghallu ka sobbhlughan. Monla mare, bisa ekakan dalam kabada’an mare eghuring. Rassana pagghun nyel-kanyellan. Telkotel biyasa ejhuwal neng Bhandaran. Arghana cem-macem. Bada se argha lema ebu sampe’ sapolo ebu. Bisa keya ekakan bi’ pettes kelang otaba kelang se bada neng Branta. Pagghun nyaman. Mon koca’en reng Branta, telkotel enyama Siwil. Rassana lakar laen. Mon siwil biyasana abarna koneng. Mon telkotel abarna pote.


Setyah ryah lakaran kodhuna Indonesia aobe melanah kodhu daddhi oreng se eka'dhimmah bisa ngaselaghin pesse jyah lok cokop dhari alakoh neng kantor bhein, namong bisa ngalakone sadhaja hal neka neng roma. Akadhi manabi sampeyan terro daddhi pangosaha jareya bisa nyuel lebhet sosmed. Kalabhan dhari paneka, oreng se bisa awel juwel jyah lakaran sadhajana bisa oneng kadhinapah jhalannah jyah mak bisa daddhi kadhi neka. Melanah, manabi samangken jareah reng oreng nkea padeh kreatif sadhaja ban bisa ngaselaghin hal se lebbhi sae cookop dhari roma bisaos. Padeh sareng hal laen, se eka'dhimmah pengaselan neka lok coma ngandelaghin settong pemasoghen bisaos. Namong kodhuna bannyak pemasogen laennah se bisa sampeyan kalak jyah kasempadennah.


Maenan gheik bintang riyah salah settong mainan nak-kanak jheman lambek. Gheik bintang dibik riyah estonah laghu Madhureh, nak-kanak mon amaen riyah lebur polanah sambih pak-kopak tanang, aghellek'en ben beng-tabengan. Nak-kanak se amaen gheik bintang nekah  pas ghuk-teggghuk tanang sa kancaan. Settong ka settonga nak-kanak se amaen sambi negghuk tanang tak keneng peghek. Sakancaan kabbinah se amaen riyah padeh alengleng  sabi alaghuwagih  akadhi motere jherummah ejjhem. Nak-kanak se amaen alengker kaden  ghelleng. Kabbih padeh asenat jhung cepeddhan nengkong  mon le depak dek ocak "toccak toccer". Se tellah degghik elek-ghellek se kancaan. Deddhinah nak-kanak pas takok egebey lek-ghellek. Mon amaen riyah sekancaan tak olle nassoan mon kala.


Bede cara makle ghebey pengalaman liburan dhedhi menyenangkan. Se sittong, jhegeh kasehadhen. Mon la taoh sa minggu aghi' liburannah, ye jhek sampek lessoh ghellun, ngakan se sehat ben olahraga jhek so-lessoh. Se kaduwe', ator bekto liburan. Misallah terro liburan ka luar negri se andik empa' mosem. Jhek liboran bhekto mosem cellem ghi' bede ning puncak. Benni liburan dhedhi' se bisah, tapeh ghun e roma polanah tak bisa keluaran mon ghi' bede badai salju. Engak jiyah kiyah misallah terro liburan ka pantai. Jhek mangkat bekto angin santak. Sebedeh kapal otabe perahu bisa oleng sarah ben penumpang dhedhi mabu' tase'. Mon ben la nyiapi aghi bekto liburan, se nabung ben nyiapaghi kaparloan se laen dhedhi lebbi andik bekto ben tak ru-kabhuruh.


Lagu Apuse engghi ka'dhinto salah settong laguh daerah dhari Indonesia teppat epon dhari papua. Laguh jareya nyareta aghin tentang kompoy se amet kaloar dha' mba lakek ban mba binek amargha aneka bhakal ngarantau ka Teluk Doreri, Kabupaten Manokwari, Provinsi Papua Barat. Lirik “apuse kokon dao yarabe soren doreri” nyata aghin momen ban bhakto teppak anak jareya amet ka mbannah. “Wuf lenso bani nema baki pase” ghaduwan makna jha' nak kanak ryah dhuka sambih negghuk sapok jaruah amet ka mbannah lajuh adada salam perpisahan. Sampe' Mbannah neka adhabu “Arafabye aswarakwar” se ghaduwan arte "neserrah engko', selamet neng jhalan tang kompoy". Ternyata lagunnah cokop dhalam ghi maknannah, makeh kita sabelummah lok oneng.


Selaen hemat ka bahan bakar, benyak oreng se satuju kiyah mon angghuy kendaraan listrik riyah lebbi ramah ghebey lingkungan polanah buangan karbonnah lebbi sakunik ben lebbi bherse dari pada mon kendaraan se angghuy bahan bakar bensin ben solar. Dheri pemerintah makle warganah molaeh a ghenteh ka kendaraan listrik, pemerintah molaeh aberrik benyak diskon otamanah diskosn pajhek ghebey kendaraan listrik riyah. Keunggulan kendaraan listrik se laen kiyah reh mon a jhelen mesinnah adhek suaranah tak engak mobil ben motor konvensional. Dheri segi perawatan kiyah caan lebbi mode dheripada mon mobil ben motor konvensional. Mon soal kecepatan, mobil listrik riyah padeh engak mobil konvensional.


Zeman jen maju, sekolaan jen benyak elmuh se bisa e kalak. Mun oreng lambenah a sekolah ken karo ajer mitong bik mecah. Mun zeman setiah bedeh sekolanah oreng mun a massak-ah. Sekolanah jiah nyamanah jurusannah tata boga. Oreng se a sekolah dek jiah biasanah ajer adet tatak rama kaangghuy makle mun alakoh pah-penapah riah bedeh caranah olle apa enjek e lakonin. Kedue ajer ilmu gizi kaangghuy taoh apa beih manfaat sebedeh neng delem kakanan jiah. Ketello, dekorasi kakanan makle taoh caranah dekremmah agebey otabeh nyabek kakanan se bisa e katela genteng. Ajiah sala settong elmuh se e ajeraghi dek kah nak-kanak se ajer tata boga.


Biasannah kulah manabi la ampon males ghebey a pede jaruah lajuh lok man kamman neng roma ban cokop mangeteg bhein lok a lighulih. Namong hal jareya lok kulah lakoneh manabi samangken, sebab kulah kodhu agerrak ban kodhu a pede. Salanjhanga mengghu kulah bhakkal merrik bhakto ka badhan kulah minimal semengghu neka tello kaleh kulah agerrak bedennah. A gerrak neka ghi ngalakoneh hal se ghampang akadhi a lari ban stretching pemanase bhein. Amargha hal neka tantonah kodhu e pabiasa aghin kalabhan sopajha ghaduwan kasehaden se sae. Melanah sampeyan terro ghaduwan mental se sae, ternyata a pede daddhi sala settong kalakoan se becce' ban ghaduwan manfaat se rajeh.


Donut ajiah sala sittong kakanan se e kaleburin bennyak oreng. E berrik saos, meses, otabeh ghuleh alos, bennyak se endek dek rassah nat-donatteh. Bennyak alasen arapah kita kodhu asokkor andik donat e odik eng kita. Ajiah jeh sala sittong jhejhen se nyaman. Sajen bennyak eng varian donat jheman setiah, sajen bennyak kiah sah-rassah anyar se seghilok eng kita lok toman nemmoh. Misalleh se e berrik'in saos-saos matcha, red velvet, ben en-laen. Bedeh kiah attasseh se e berrik cang-kacangan selaen kacang tana, kadik kacang kenari ben almon. Nak-kanak kiah cek dhujennah dek donat. Selaennah jiah, bisa e bhelik jhek donat muasaghi katerroannah kita ghebey ngakan jhejhen se sa-rassah kadik matcha, susu, enyor, ben en-laen. Polanah jiah, kita kodhuh bhunga bedeh donat.


Terro onenga kagiadhen se bisa masemmak sataretanan ? makeh padeh sibuk otabah mlarat se atemmoah ternyata kita bisa nyeptaaghin karokonan areng sareng tretan kandhing ban kaloarga inti sadhaja. Kagiadhen kagiadhen se elaksanaaghi engghi Paneka kan Ngakan sakaloargha sareng carannah aghabay undangan male e sangghu ongghuen ban dines. Biasannah cara nekah eangghuy kulah manabih tantretan kulah ampon sibuk ban Lok Toman mukkak WA. Aktivitas otaba kagiadhen neng areh Mengghu bisa kok daddhi jhalan alternatif bagi panjennengan sadhaja ghabay ngajeg kaloarga dhateng ghebey selameddhen, acara kan Ngakan, otaba kagiadhen laennah. Manabi neng Madhura, akompol sareng tretan neka daddhi Kabiasaan se wajib bagi kaloarga SE ampon apesa Roma sareng Ramah ban Ebhunnah. Daddhi toreh, jha' sampe' ma elang rassah sataretanan.


Treadmill jaih alat se ngebhentoh kita ghebey ajhelen, jogging, aberkak, sampe ajhelen nancak tapeh lok pakek apinda kennengan. Treadmill riah terinspirasi deri cara kerjanah alat ghilingan teppak seghilok eng e temmoen mesin. Ghebey ajher treadmill, maka kodhu nerapaghi sebegien rajeh prinsip lateyan se e angghuy atlet berkak teppak ayap siap ngehadapin kejuaraan otabeh lomba. Treadmill riah amanfaat ghebey ningkataghi stamina, ngehindarin cedera, ngatasin kepelengan, gengguen polanah teknaan dere, otabeh dehidrasi, noronaghi berrek bhedhen, sampe taoh detak jantung, ben jumlah kalori se e obbher. Cara ngangghuy treadmill jiah pertama kodhu ngelakonen pemanasan. Seghilok eng apede ngangghuy treadmill, bedeh bhagusseh ngelakonen pemanasan otot.


Se dhujan kakanan se esoddhu' ban epangghang pagghun tao sate reya kakanan asli Madhura se lombrana ngangghuy plappa kecap otaba kacang se nyamana mreca. Tape setiya reya sate banni ghun coma sate ajam, embi', otaba sape. Bada sate se nyaman ban lebbi moda tape plappana pagghun asli Madhura. Sate seemaksot reya sate pentol tahu. pada epangghang ka areng ban rassana nyaman. Mon e Pamekasan se Ajhuwal sate pentol tahu reya bada eyada'en Kantor Dinas Kesehatan (Dinkes) Pamekasan. Se terro ngakana sate tape pessena eman otaba nangghung ta' osa kobater pole la bada jhalan kalowarra rassana pada ta' kala maso sate asli.


Manabi kulah terro aberrik ah sampeyan pangataoan kadhinapah kagunaan teknologi se sae paneka. carannah ghampang sarah, sampeyan kodhu onenge ghellun jhubek eng badha teknologi jyah reh apah bein. San la ampon ghaduwan pandengan manabi kulah ngangghuy ryah akibattah reh lakar kadhineka ban laen epon. Daddhi snag sampeyan neka paham apah masalannah, sampeyan kodhu ghaduwan pandengan terro e pekammaah manabi sampeyan la ampon oneng masalah jareya. Napah terro e pebcce'ah pol se lebbhi sae otaba terro noro'aghin gaya kadhi samangken. Badanna teknologi neka e arep aghin bhakal mentoh sampeyan dhalam re saarenah se ekelakoh sopajha lebhi efektif benne keng ghabay les malessen bisaos.


Mon kake nyongngo' lomba volly senga' jha' ma'-semma' bi' lapangan. Paya mon sampe' ecapo' cemmes. Polana jhalanna ebbal kan ta' tanto jha' entara ka dimma. Apa pole se nyemmes ajiya kan ta' tao jha' ebbal jiya bhakal ka dimma. Taona ghun mamaso' ka kennengngan se la egharis jiya. Mon mentalla tako' pas dur-nyalodur ka se negghu. Keng ajiya dhaddhi mon maen volly tada' jharingnga. Mon bada jharingnga ta' kera merre. Maske lomba kadhang lomba areya bada duwa' macem. Bada se resmi, se essa dalem pandhengnga okom ban neghara. Bada se ta' resmi. Se ta' resmi banne ekoca' ta' essa. Keng ghun bisa keya dhaddhi essa dhingla ghenna' kabbhi, bada plisi ban oreng se bisa mabaras dhing bada coba otaba oreng se celaka' tareppa'en amaen.


Set Top Box (STB) ariyah alat se egunaagih gebey TV analog ngobe dek TV se bisa nyettel siaran digital. Molaen deri taon 2022 riyah, TV analog lok bisa nyettel siaran kaden biasanah ben kodhu eobe dek TV digital, mangkanah STB riyah eperloagih. STB riyah bentuk'en kotak kennek bernanah celleng, mon egibeh kiyah demmang.  STB riyah andik remot dibik selaen remot TV biasa. Ngangghuy STB riyah kodhu andik anten khusus nyamanah UHF (Ultra High Frequency) gebey nangkep sinyal digital. Kakowatan ben dayanah STB riyah kennek coman 5-210 watt. STB  setiyah riyah bennyak ejhuwel neng man-dimman polanah bennyak oreng se perloh. Cara masang ben ngator TV ben STB riyah gempang polanah bedeh panduannah cara ngegunaaginah.


Fitra lambek teppak SMP nah toman norok ekstrakurikuler. Ekstrakurikuler riyah semacam perkara e sekolah gentenah pelajheren se biasanah gebey ngelateh bakat mored, bisa ekocak kiyah ekstrakurikuler riyah gebey hiburen makle tak spanneng ajher  mecah buku beih. Bedeh salah settong ekstrakurikuler se bennyak peminattah deri mored, sampe aherrah gurunah kodhu nyeleksi mored sapa bein se bisa norok ekskul riyah, ekskul ajiyah basket. Fitra aherrah norok jughan seleksi gebey masok ekstrakurikuler basket. Fitra lakar senneng basket deri gik SD. Teppak pengumuman anggota anyar ekstrakurikuler basket, fitra bedeh ben lolos. Fitra cek bunganah pas ajelling pengumuman. Aherrah mesteh pas teppak areh kamis molean sekolah Fitra sereng lateyan basket bik cah-kancah ekstrakurikuler basket.


Mon sabben preian kantoran, mesteh sabben lagguh Ahmad entar sepedaan ben cah-kancanah. Sepeda se eangghuy Ahmad lakar khsuus sepeda gunong. Ahmad mon sepedaan ampo entar dek mercusuar lampu neng Socah otabe neng Pelabuhan Kamal. Biasanah Ahmad mangkat pokol setengah enem lagguh ngompol gellun dek romanah ketuanah, pas mon le mareh lengkap kabbhi kancanag pas buruh mangkat sepedaan. Kebennyak'en kancanah Ahmad se sepedaan riyah oreng lakek bedeh se tuah sampek nak-kanak ngodeh. Rombongan sepedaan riyah mon mareh depak neng kennengannah pas le-melleh gebey sarapen ben istirahat sekejjek ngelangen rassah lessoh se mancal sepeda.  Semarenah sarapen ben lok lessoh pole pas buruh mole sepedaan pole rombongan gellek jiyah. Biasanah Ahmad depak roma pole mon mareh sepedaan jiyah pokol belluk.


Monumen Nasional neng Jakarta riah ajiah sala sittong ikon kottah Jakarta se lok olle e lebetin bik para wisatawan. Selaen patung bik puncak emas, monumen nasional kiah andik sittong museum se essenah sejarah perjuangan rakyat Indonesia e delem mencapai kemerdekaan. Museum riah nyajiaghi bennyak macem koleksi molaen deri to-foto perjuangan, lat-alat perang, sampe reng-bhereng asejarah se bedeh hubungannah bik perjuangan Indonesia. E sekitar Monas bedhe taman se genteng se bisa e nikmatin bik pengunjung. Taman riah andik bennyak macem kak-bhungkak'an se ngehias area sekitar monumen. Pengungjung kiah bisa naek tingkat e delem monumen ghebey depak dek puncak'eh ben nikmatin pemandangan kottah Jakarta deri tegghinah.


Roma adhat se dari provinsi Banten reya ekaandi’ bi’ reng suku Badui. Pakompolan etnis maghersare adhat suku neng Banten. Bento’ romana segghut esebbhut Julang Ngapak ban gharabhanna senga’ roma pangghung. Bagiyan ata’en bada dari daun se esebbhut sulah nyanda ban bagiyan budina roma ban labang ekaghabay dari anyaman perreng se esoson mategghi, otaba ekennal bi’ nyamana sarigsig. Salaen jiya, roma adhat Badui ebagi tello’ macem. Areya sosoro (ada’), tepas (tengnga), ban imah (budi). Roma sosoro lakar eghabayaghi aghuna narema tamoy dari lowar. Mon tepas se bada neng tengnga rowa, lakar eghabayaghi kennengngenna reng ngakan otaba kennengngenna tedung na’ potona. Dhing imah areya eghabayaghi lakar kaangghuy dapor ban kamar tedung nomer settong, se ekennengnge bi’ oreng towa.


Mara reng tua, penting ajharraghi anak molae sateya ghebey endi' pekkeran wirausaha alias se nyeptaaghi lapangan kalakoan. Jhe' tuntut anak pera' dhaddhi pegawai. Indonesia riya bhutoh bannya' wirausaha ghebey ningkataghi ekonomi nasional pas asaing ben bharangnga e tingkat internasional. Mun angka Wirausahawan tambeh tengghi, berarti masyarakatta la cokop mandiri. Pegawai se e maksod riya enga' pegawai negeri otabe kantoran. Jhe' mato' anakna mun mare lulus kuliah kodhu alako e perusahaan otabe kantoran. Mun ye anakna endi' bakat adhaghang ben yakin, dhina soro nyoba' lun. Sapa tao ye berhasil. Mun berhasil se senneng kan ye reng tua kiya. Nyaman kan aslina ongghu.


Se paleng ngerassah dampak eng bik teknologi HP jiah oreng tuah, nak kanak setiah parak sabbhen seminggu sekaleh mentah jatah pulsa dek oreng tuah, padahal lok kabbhi oreng tuah bisa menuhin permintaan anak eng. Deti jiah muncul inisiatif deri anak ghebey deemmah caranah olle pesse ghebey melleh pulsa, ben ajiah bisa bhein ngebey nak kanak ngecok pesse oreng tuanah, ngecok pesse kancanah, sampe se paleng jhubek ngangghuy pesse SPP nah ghebey melleh pulsa. Dheddhih le jelas hp lakar merrik dampak jhubek ghebey remaha otabeh nak kanak, kita kodhu nyeleksi teknologi se ghik bhuruh muncul apah teknologi jiah merrik dampak positif apah njek.


Coban Rais kennengngan ngesse'e bakto se nyaman. bada kennengngan to-fotowan tape majar bhan kennengngan. Tape settong se menorot engko' paleng endha, iya areya aeng toron. Ongghu kennengnganna nyaman, lebur, cellep ban ta' nobughi. Keng mon terro dapa'a ka aeng toronna kodhu enda' lesso ban lebat e jhalan se enga' alas. Engko' sakanca'an rakera 30 18 oreng se bisa dapa' ka aeng toron coma ka sapolo. Ballu'en ta' enda' bada se lakar ta' mangkat sakale, bada se abali ghanbtengnga, ban bada se para' dapa'a mala ambu polana ta' kowat. Keng mon terro kobassaa lakar kodhu enda' nyangsara. Arassaaghi aeng toron se santa' ban angen arbhes maso aeng, apa pole sakabbhinna ekalenglenge ka'-bhungkaan se daunna bacca. Coban Rais reya kennengngan se endha sara. terro abaliya pole mon andi' bakto.


manabi cemelan se esennenge ban se lok e sennenge se versi kakanan peddhis engghi ka' dhinto telentean sareng makaroni. telentean kakanan favorit se ekesennenge amargha lapannnah lebbhi ngaressep. Sedangkan manabi makaroni neka kaula lok pateh senneng amargha liak ban lok senneng bein aruah. Manabi sampeyan terro melleah jhajan telentean ka'dhinto ka compo'na mbak Nar, neka badha sadhaja cemelan unik ban kekiniean. Tapeh compo'na semmoh ngadhalem dhari gang. Dhari gang amboina neka loros ka dhajah terros milok keri lastarennah badha pertellon meluk kanan. Gir kacer cat romannah abharna biruh. Aneka mangken badhha tolesannah rumah camilanku dha' neka spandhukkah. La ampon mele sadhajannah camelan la ampon ghennak.